qundao/data-zh-poetry huggingface dataset:
送黄公度随使欧洲
作者：王颂蔚
朝代：清

广南古奥区，魁奇所丛育。我友黄长睿，负才尤绝俗。劬古得谟觞，讨今图畿服。十上不得志，神驹耻趢趗。爰作汗漫游，西行指柳谷。在昔辽大石，曾收印都族。元祖见角端，亦著《亲征录》。两朝逞兵棱，皆至海西曲。沈何号方闻，迄未定员幅。烦君亟考实，归来共扬搉。大典图书渊，渔猎资来学。岁久渐沦芜，往往山岩伏。颇闻伦敦城，稿尚盈两屋。愿君勤搜访，寄我采遗目。宣庙昔季年，海氛始渐张。烟禁既大弛，五口遂通商。埔头日以辟，遍地班兰裳。迩来设海部，相率谈自彊。既购克虏炮，复置毛瑟枪。峨峨钢铁甲，靡千亿佛郎。利器不善用，适以赍盗粮。金钱日外溢，卮漏未渠央。生民剥膏血，坐是羸且尪。小夫骛执利，狗态而憋肠。器必尚服匿，食以罗湩浆。舌人语粗解，著论已汪洋。邹衍书未读，便欲非三王。藉此弋声誉，取爵如烂羊。可怜好家居，都被纤儿撞。望君作砥柱，努力事修攘。管子权轻重，商务即滥觞。墨子著经说，起重理已详。礼失求诸野，制夷师夷长。要令重九译，事我皇哉唐。
题徐昭法山水
作者：王颂蔚
朝代：清

乙酉春阅海王肆，此帧弃置墙壁间。蠹蝇玷识者少，购之三百青铜钱。拂拭锦贉露奇秀，平远如见江南山。昭法先生昔飞遁，弱冠早赋《招隐》篇。布衣草履绝城市，涧上上沙诛一廛。终身不受安邑馈，日高往往无{炊鬲}烟。潜庵慕道屏车骑，末由一睹园绮颜。俗流好事幻赝鼎，谓曾造膝相周旋。骨董之羹不足道，独惜轻䃣贞玉坚。作此画时岁癸酉，是为康熙卅二年。不署元号题甲子，柴桑思晋心皦然。先生时年七十二，慭遗一老应华颠。越岁甲戌便委蜕，遗人间世登上仙。我因重续图经记，十年前曾寓渎川。闲随巾拂拜祠下，寒泉秋菊歌神弦。涧户无人夕阳静，时有白鹤飞上天。水流绕屋岩花笑，但闻琴筑鸣涓涓。于今聊浪万人海，青山不到轩窗前。芝讪鹤怨良自愧，衣化为缁何能湔。秋风起兮我当去，扁舟采莼西涧边。
题徐昭法山水
作者：王颂蔚
朝代：清
体裁：古风

乙酉春阅海王肆，此帧弃置墙壁间。蠹蝇玷识者少，购之三百青铜钱。拂拭锦贉露奇秀，平远如见江南山。昭法先生昔飞遁，弱冠早赋《招隐》篇。布衣草履绝城市，涧上上沙诛一廛。终身不受安邑馈，日高往往无■烟。潜庵慕道屏车骑，末由一睹园绮颜。俗流好事幻赝鼎，谓曾造膝相周旋。骨董之羹不足道，独惜轻毁贞玉坚。作此画时岁癸酉，是为康熙卅二年。不署元号题甲子，柴桑思晋心皦然。先生时年七十二，慭遗一老应华颠。越岁甲戌便委蜕，遗人间世登上仙。我因重续图经记，十年前曾寓渎川。闲随巾拂拜祠下，寒泉秋菊歌神弦。涧户无人夕阳静，时有白鹤飞上天。水流绕屋岩花笑，但闻琴筑鸣涓涓。于今聊浪万人海，青山不到轩窗前。芝讪鹤怨良自愧，衣化为缁何能湔。秋风起兮我当去，扁舟采莼西涧边。
东林书院怀古
作者：王颖锐
朝代：清

龟山载道南，东林遗片席。绛帐十八年，烟雨丛荆棘。顾高实倡谋，卜筑弓河侧。坠绪一线延，书院名仍昔。一遵白鹿规，辩难皆心得。性道别毫釐，此志存一息。门外履常满，庭前雪三尺。崔巍扇奇祸，灰飞余瓦砾。天将丧斯文，岂复留六籍。天未丧斯文，斯固安有宅。国朝应昌期，鸠工命匠石。多士讲席余，丽泽皆王泽。虽非鲁灵光，岁寒见松柏。明德犹在兹，登堂缅先哲。
忍草庵留题
作者：王颖锐
朝代：清

曲径盘云长薜萝，精庐深隐古松窝。涛声洗耳心逾静，况有钟鱼出贝多。
问源草庐咏六首 其一 古木围庐
作者：王颖锐
朝代：清

苍壁四无邻，乔林最可人。不教炎作伞，仍放月如银。绕屋筛凉影，参天亳远春。巢莺多接叶，流响半藏身。
问源草庐咏六首 其三 芦帘山雨
作者：王颖锐
朝代：清

密雨洒蘅皋，平湖雾渐高。帘疏留不卷，阁小却相遭。树影连墙过，风声逐雁翱。此时留客住，清酌有山醪。
问源草庐咏六首 其二 风阁松涛
作者：王颖锐
朝代：清

小阁涛声涌，寒钟入夜和。不逢苍叟怒，常带白云过。句曲兴不浅，天台路几多。良宵惊启户，或恐是鲸波。
问源草庐咏六首 其五 柴门落叶
作者：王颖锐
朝代：清

山色青如许，秋林渐露梢。不风而自陨，索句若为敲。地火添霞气，天霜满水坳。君看鸟反哺，上下补寒巢。
问源草庐咏六首 其六 柳汀渔火
作者：王颖锐
朝代：清

点点白于星，湖光暗柳汀。断桥穿苇港，缺岸照柴扃。明灭听行蟹，高低看聚萤。老渔偏罢钓，买酒过旗亭。
问源草庐咏六首 其四 石坞归云
作者：王颖锐
朝代：清

颇怪归云懒，为霖合上天。无风时出谷，有月半藏烟。平碧封山径，余青带水田。世间遥望处，却道此中仙。
问源草庐咏六首·古木围庐
作者：王颖锐
朝代：清

苍壁四无邻，乔林最可人。不教炎作伞，仍放月如银。绕屋筛凉影，参天亳远春。巢莺多接叶，流响半藏身。小阁涛声涌，寒钟入夜和。不逢苍叟怒，常带白云过。句曲兴不浅，天台路几多。良宵惊启户，或恐是鲸波。密雨洒蘅皋，平湖雾渐高。帘疏留不卷，阁小却相遭。树影连墙过，风声逐雁翱。此时留客住，清酌有山醪。颇怪归云懒，为霖合上天。无风时出谷，有月半藏烟。平碧封山径，余青带水田。世间遥望处，却道此中仙。山色青如许，秋林渐露梢。不风而自陨，索句若为敲。地火添霞气，天霜满水坳。君看鸟反哺，上下补寒巢。点点白于星，湖光暗柳汀。断桥穿苇港，缺岸照柴扃。明灭听行蟹，高低看聚萤。老渔偏罢钓，买酒过旗亭。
默坐
作者：王飞琼
朝代：清

默坐閒吟自笑予，行年六九乐贫居。锦机漫织新花样，墨海尝游小蠹鱼。室有儿孙惟课读，家无儋石亦藏书。人生适意为佳耳，过眼繁华总是虚。
日暮别旭亭
作者：王魏胜
朝代：清

欲别难为别，河梁小立时。月窥离席暗，风约去帆迟。惆怅人千里，苍茫酒一卮。来还知不远，无负菊花期。
三峰精舍
作者：王鸣盛
朝代：清

山径缘遥翠，微钟度远岑。寺门一水曲，殿角万松阴。花雨诸天近，昙云古洞深。好参黄檗义，半偈净尘心。
乌石滩
作者：王鸣盛
朝代：清

滩声欲驱山，山势欲束滩。水石本无情，相触因成喧。悠扬止复作，决决还潺潺。静听恍有会，天籁非人间。梵呗流寒空，风松响层峦。有时急瀑来，一泻云涛翻。不知水何猛，磨得石尽圆。磊磊错鹅卵，其色黄朱殷。或作大篆文，或作古锦斑。篙师与水斗，船艚溯惊湍。石滑不受篙，尺寸进转难。平生敛退心，苇间每延缘。好语慰篙师，且让邻舟先。
仙霞岭
作者：王鸣盛
朝代：清

五里到岭脚，十里才岭腰。三百六十盘，盘盘上青霄。危峰插高空，细栈缘秋毫。前趾压后顶，首下尻乃高。崖倾碍飞鸟，石滑逢堕樵。登顿屡旋折，谓已穷山椒。峰回一仰睇，绝顶仍迢迢。振步攀其巅，目眩神为摇。一岭植如盖，众岭罗周遭。仄阴障义娥，绝径悲猿猱。不知路何从，但觉呀岩㠂。密箐丛修修，赪桐间红蕉。飞流挂木杪，晴日舞素蛟。茅庵嵌青壁，瞰临万丈坳。俯窥落深井，结构何由牢。独立望归云，天风飒飘飖。
任城李太白酒楼歌
作者：王鸣盛
朝代：清

任城酒楼高入云，游丝飞絮何纷纷。竹溪六逸今安往，断碣苍苔蔽榛莽。汶水东流去不回，徂徕秀色空森爽。红泥亭子赤阑干，当年豪饱来盘桓。沈香牡丹看不足，骑鲸径去埋青山。我向东门游，登楼纵高宴。鲁酒白玉壶，不用金龟换。醉眠衣上斑斑红，几点春风落花片。我无谪仙百首诗，兴酣一斗颇似之。鸬鹚之杯葡萄酦，何当唤起同醉楼头月。
同沈侍郎暨三吴诸子集蒋君塔影园
作者：王鸣盛
朝代：清

江关萧瑟意何如，风雨招邀慰索居。自昔酒人多意气，论交名士半樵渔。洞庭落木清霜候，吴苑疏砧白露初。后夜河桥吟望远，含情好为问双鱼。
天门
作者：王鸣盛
朝代：清

白浪天门断，千崖杳莫攀。登舻一长啸，遥见谢公山。我欲浮湘去，行吟楚泽间。今宵对明月，把酒慰离颜。
夷陵远望
作者：王鸣盛
朝代：清

古戍标荆塞，危城见蜀津。云移三峡暮，江接百蛮春。行役何时已，音书总未真。登楼欲有赋，感激独伤神。
小孤山下作
作者：王鸣盛
朝代：清

解缆溯层波，夕宿逗沙岸。亭亭见孤峰，独秀中流半。阳崖倚巉岩，阴岫屡回换。半领微径分，参差更堪玩。离离青松阴，历历白石粲。楼台相蔽亏，金碧穷照烂。氤氲岚彩明，杳霭霞气乱。彷佛神灵雨，东风一飘散。湘妃出鼓舞，汉女时游衍。光景未易逢，解佩徒深愿。怅然迟暮心，重起越乡叹。
小市
作者：王鸣盛
朝代：清

小市黄茅店，孤村白板桥。停骖成一宿，客思最无聊。易酒偏难醉，燕歌漫独谣。故园梅蕊发，归梦入今宵。
尤水部载酒招游邓尉探梅
作者：王鸣盛
朝代：清

溪云林霭望中移，晓起推篷面面奇。閒客正宜无事饮，幽花偏爱半开时。水边烟动浮空影，篱外香来露瘦枝。最喜谢公吟力健，芒鞋更拟续前期。
春尽日送同年平太史归浙东
作者：王鸣盛
朝代：清

周南滞迹久同稽，把酒津亭忽唱骊。醉里人将春并去，望中天共水相齐。禹陵洞穴仙官守，越国山川谢客迷。鉴曲敢言烦特赐，乡园随处得攀跻。
村舍坐雨简邻翁
作者：王鸣盛
朝代：清

孤村气萧瑟，几日雨昏昏。野水乱侵岸，溪云欲到门。数家依柘影，一径积苔痕。赖有忘机客，翛然共酒尊。
梦游岱岳歌
作者：王鸣盛
朝代：清

我志穷十岳，身佩真形图。汶阳道上纵远目，突兀岱顶青模糊。鲁酒若琥珀，丝绳提玉壶。解鞍即醉倒，偃卧胡姬垆。天风飘飘浮绝磴，导我忽转松萝径。萝径逼高寒，苍苍十八盘。汉策閟古字，秦松泻哀湍。振衣便觉凌紫极，倚剑真欲生飞翰。穹崖溅瀑多殊状，决眦已在层霄上。碧霞四气拱星辰，青帝五云开崿嶂。崿嶂叠叠烟青青，封中云气缕缕生。安期一笑相逢迎，如瓜之枣出啖我，骖驾白鹿空中行。天门詄荡，日观巃嵷。河流挂树，海色摇空。苍烟九点望不极，合沓下见扶桑红。银台倒影火轮出，惊回清梦仍相失。风马云车乍有无，丹梯翠壁看明灭。应劭记，李斯碑，平生怀抱空好奇。餐霞炼药不早，就坐待蓬莱清浅始悔朱颜衰。风尘回首驱征铎，惟听霜钟殷岩壑。万里终当汗漫游，十年肯负烟霞约。
江湾舟宿
作者：王鸣盛
朝代：清

穷阴不觉暝，远岸系轻舟。雁影霜天月，芦花海气秋。镫残搔短鬓，酒尽揽征裘。欲问蕲王迹，寒潮咽暮流。
江郎山
作者：王鸣盛
朝代：清

江郎秀甲东南区，苍雄奇峻清而腴。藏深伏奥閟幽胜，地僻终古谁爬梳。有如世外隐君子，远离朝市潜蓬庐。天公好事欲洗刷，遣我拄策来追摹。太末城头斧柯烂，烟岚回首迷三衢。突星狮石并巉削，登登一径穿箯舆。俄瞻佛蠃帝青现，苍茫翠霭侵衣裾。翔鹍舞凤羽翮奋，渴鳌怒鲸鬐鬣俱。冈峦横侧各妍妙，金光黛色齐纷敷。就中一峰势更斗，积铁壁立愁猿狙。凌空拔起五千仞，旁无依倚孤云孤。须臾擘开两丫髻，云风对起双吹嘘。峰回路转态又变，分作铛脚交撑扶。诡怪恍惚不可状，看来面面形模殊。尖如剑铓出棱角，屹如笔架攒空虚。如翘瑶簪卓玉笏，如插碧笋抽犀株。如擎金盘露指掌，如排翠盖翻芙渠。罗浮风雨乍离合，荆巫十二相萦纡。池阳九华叠跗萼，匡庐五老轩眉须。域中异境数不尽，瑰玮变幻兹不输。山坳小憩灵石庙，断砌翳荟飞鼪鼯。端然像设多好相，云珰霞佩衣五铢。传闻江家三兄弟，于此鍊魄同跏趺。功成坚苦化三石，乘风御气三茅如。只今空濛烟雾窟，琼台璇馆仙所都。云中招手一回顾，似叟非叟姝非姝。参差伯仲肩背接，左提右挈山泽臞。古苔斜罥缀缨珞，寿藤乱结垂珊瑚。阳坡丛筠间秀木，清飙徐送吹笙竽。瀑泉幽涧泻盘石，溅落匹练跳千珠。蟆颐决决灌村疃，竹笕袅袅通香厨。人家寂历散高下，架岩构壑勤耕锄。日汲玉泓餐蛾绿，所恨生长不读书。我谓如许正不俗，免教凡语名山污。把茅盖顶会有日，谷可以退溪可愚。仙坛閒把落花扫，不知仙翁许我无。
清樾馆
作者：王鸣盛
朝代：清

竹色如我閒，松风与人语。山霭入空帘，流云自飞去。
游白雀寺登弁山
作者：王鸣盛
朝代：清

吴兴清远富山水，昔游所到惟城南。平生赋命纵穷薄，尚爱秀嶂搜名蓝。清苕入手又苍弁，志在尽取夫何贫。凌晨出郭路诘曲，古松乔立泉成瀸。丹梯翠磴寺门内，入寺始得寻峰尖。圣师谈经雀绕座，千年大厦仍耽耽。香厨竹笕引远水，金函藤笈开圆龛。居僧栽田免话堕，久废椎拂无人拈。参禅未能且选胜，振衣步步凌崭岩。望湖亭子一放眼，具区万顷寒磨奁。兹山形模肖冠弁，峰少斗削多包含。竹光照地作绀碧，禽语唤客何詀諵。一峰突如乃弁顶，蹑峤径上攀云岚。泠泠御风洵可乐，尽洗芥带胸无嫌。侧闻黄龙洞奇绝，道远未得穷幽探。何当里粮住一月，还乞佳处留团庵。黄精有力扫白发，芒鞋便拟携长镵。
游鸡笼山
作者：王鸣盛
朝代：清

白露净山气，袅袅风吹衣。忽已蹑空曲，岩下秋鸿飞。石缺响难聚，木长天下垂。入深不知外，履旷忘所归。冥濛过萝壁，见月还疑非。其下发钟磬，径转声依稀。无心境屡得，探奇情靡违。始悟澹泊趣，独倚山家扉。
秋感
作者：王鸣盛
朝代：清

江近凉风早，楼高野色閒。秋声先在树，云气不归山。雄剑对尘匣，新霜点鬓斑。萧晨感凄紧，独坐忆乡关。
秋风引
作者：王鸣盛
朝代：清

秋风一何怒，吹折江头树。寒衣犹未成，风莫向郎处。
芦沟桥
作者：王鸣盛
朝代：清

卧虹终古枕桑乾，泱漭浑河走急湍。马邑风烟通一线，大行紫翠压千盘。唤人喔喔荒鸡早，照影苍苍晓色寒。沙际閒鸥应笑我，又听铃铎送征鞍。
虎牙滩
作者：王鸣盛
朝代：清

前日过铜柱，今晨望虎牙。性命付孤舟，急滩纷若麻。江束湍淅怒，轰轰走鸣沙。乱石森牡齿，揭天虎口砑。悬流触石转，百折飞浪花。有时喷淖起，水石相谽谺。斗矗一间屋，盘作千寻洼。俯愁裂坤轴，仰见侧日车。偶与赍俱入，便闯龙伯家。柁师工撇捩，凝竦不敢哗。狎恰已出险，身手良可夸。桅镫步头舣，旅鬓悲鬖髿。饥寒真有力，迫我轻三巴。
西湖葛岭有嘲
作者：王鸣盛
朝代：清

忙里能閒号半闲，相公胸次本来宽。襄樊失守成何事，不抵秋虫胜负看。
赠尤水部
作者：王鸣盛
朝代：清

回首冰霜绝塞行，谪居翰墨有余清。留连风月皆忠孝，挥洒才华本性情。讵止芙蓉映初日，直看碧海掣长鲸。一编细把镫前读，病眼摩挲分外明。
述感
作者：王鸣盛
朝代：清

渚清沙白偶登台，城阙秋生夕照催。醉里高歌双鬓在，愁边画角数声来。侧身天地长为客，抱病风尘孰爱才。却忆故园三径好，扁舟须趁早春回。
重过崇寿观赠徐羽士
作者：王鸣盛
朝代：清

笼鹅忆往事，放鹤此重来。小别三千岁，碧桃花又开。丹还驻妙景，云冷卧香台。清浅蓬莱路，麻姑日几回。
金文学招同钱编修载韦含人谦？谢编修墉吴舍人钱赞善家舍人游万泉庄
作者：王鸣盛
朝代：清

九十春忽半，枯坐成书癖。金生来唤我，今日花朝期。城南足烟景，斗酒聊可携。芦塘可游钧，苔磴可攀跻。何苦掷心力，钻此故纸堆。抛书笑绝倒，此语良复佳。撩拨我狂兴，破费君酒赀。迢迢白纸坊，渐少尘侵衣。峨峨右安门，出城行长堤。山水我故人，数载会面稀。今晨喜相见，翠色浮须眉。双轮簸复停，残梦醒复迷。恰如撶子船，摇兀翻忘疲。行行三四里，道旁见残碑。感波柏下人，学仙冢累累。稍南又一冢，长生道院基。亦有仆地石，模糊剩铭词。曾闻神乐观，旧隶太常司。云何列卿衔，乃畀黄冠师。始知明中叶，秕政日以滋。回首陵谷迁，剥落螭与龟。惟余滥泉声，遥和松声哀。饮马投一钱，驱车向前陂。西山叠嶂绕，悬瀑跳珠玑，散成万千眼，处处波潆洄。此地林壑幽，洑流互逶迤。或圆偃如月，或方椭如圭。是万乃强名，其数敦细推。昔为鹅鸭所，游人不敢窥。今兹盛亭榭，纵横插笆篱。犹记祖家庄，妙绝渔洋诗。庄虽数易主，水木仍清晖。入门乍空旷，汪汪数顷池。略彴缭而曲，池水清且漪。春雪暖乍融，轻冰解流澌。东风吹绿皱，蹙作鳞差差。萧寥洲溆外，芦笋生未齐。白鸟来何心，翻飞雪樆？。土山远多态，冈垄分垂义。乱筱戛琅玕，杂树纷间之。登登步高下，一步神一怡。邃馆与凉堂，䆗窱连廊。亦有卵石径，亦有罫局畦。所惜来太早，髡柳尚少稊。何况紫丁香，朱藤黄荼蘼。我侪乐閒放，不在繁艳时。爱此荒寂景，转得一段奇。攀枝蹋阁遍，乘兴寻招提。像设妙庄严，刹竿矗崴巍。蒲牢吼如牛，也复明代遗。凿名字夭斜，大抵皆阉儿。奚奴颇解事，行厨咄嗟移。招要入林间，栲栳坐水湄。自诧酒肠宽，饮若灌漏卮。坐中六七公，同里数辛楣。若论相识久，老钱及瘦韦。我兄近逃禅，吴谢各不羁。独有贤主人，乃是新相知。乐哉今夕会，醉起争留题。试待红药坼，重来问丰宜。
金文学招同钱编修载韦含人谦�谢编修墉吴舍人钱赞善家舍人游万泉庄
作者：王鸣盛
朝代：清
体裁：古风

九十春忽半，枯坐成书癖。金生来唤我，今日花朝期。城南足烟景，斗酒聊可携。芦塘可游钧，苔磴可攀跻。何苦掷心力，钻此故纸堆。抛书笑绝倒，此语良复佳。撩拨我狂兴，破费君酒赀。迢迢白纸坊，渐少尘侵衣。峨峨右安门，出城行长堤。山水我故人，数载会面稀。今晨喜相见，翠色浮须眉。双轮簸复停，残梦醒复迷。恰如撶子船，摇兀翻忘疲。行行三四里，道旁见残碑。感波柏下人，学仙冢累累。稍南又一冢，长生道院基。亦有仆地石，模糊剩铭词。曾闻神乐观，旧隶太常司。云何列卿衔，乃畀黄冠师。始知明中叶，秕政日以滋。回首陵谷迁，剥落螭与龟。惟余滥泉声，遥和松声哀。饮马投一钱，驱车向前陂。西山叠嶂绕，悬瀑跳珠玑，散成万千眼，处处波潆洄。此地林壑幽，洑流互逶迤。或圆偃如月，或方椭如圭。是万乃强名，其数敦细推。昔为鹅鸭所，游人不敢窥。今兹盛亭榭，纵横插笆篱。犹记祖家庄，妙绝渔洋诗。庄虽数易主，水木仍清晖。入门乍空旷，汪汪数顷池。略彴缭而曲，池水清且漪。春雪暖乍融，轻冰解流澌。东风吹绿皱，蹙作鳞差差。萧寥洲溆外，芦笋生未齐。白鸟来何心，翻飞雪樆�。土山远多态，冈垄分垂义。乱筱戛琅玕，杂树纷间之。登登步高下，一步神一怡。邃馆与凉堂，䆗窱连廊簃。亦有卵石径，亦有罫局畦。所惜来太早，髡柳尚少稊。何况紫丁香，朱藤黄荼蘼。我侪乐閒放，不在繁艳时。爱此荒寂景，转得一段奇。攀枝蹋阁遍，乘兴寻招提。像设妙庄严，刹竿矗崴巍。蒲牢吼如牛，也复明代遗。凿名字夭斜，大抵皆阉儿。奚奴颇解事，行厨咄嗟移。招要入林间，栲栳坐水湄。自诧酒肠宽，饮若灌漏卮。坐中六七公，同里数辛楣。若论相识久，老钱及瘦韦。我兄近逃禅，吴谢各不羁。独有贤主人，乃是新相知。乐哉今夕会，醉起争留题。试待红药坼，重来问丰宜。
雨泊江岸登天门绝顶
作者：王鸣盛
朝代：清
体裁：古风

我从南楚浮归■，中流浩荡乘长风。布帆高挂似飞鸟，飘翩直指天门东。插江翠壁相对出，遥见突兀青濛濛。削成疑是巨灵掌，移置定出夸娥功。须臾云起飞雨集，白头怒浪掀孤篷。舟师相呼入浦溆，系缆急傍菰芦丛。兴来便携九节杖，思纵远目开心胸。潺潺绝涧蹋乱石，层层仄磴攀枯松。振衣千仞发长啸，惊起雕鹘盘高空。崚嶒两崖势忽断，岷涛万里流当中。始知楚关此天险，屹立一锁洪波冲。是时阴霞散晚霁，江光隐见磨青铜。欲从牛渚呼谪仙，更向青山怀谢公。东望石头互亏蔽，迢迢天阙排巃嵷。兴亡六代付逝水，人寰刺促悲安穷。终当挹取玉浆饮，上吸倒影骑飞龙。
雨泊江岸登天门绝顶
作者：王鸣盛
朝代：清

我从南楚浮归𲻚，中流浩荡乘长风。布帆高挂似飞鸟，飘翩直指天门东。插江翠壁相对出，遥见突兀青濛濛。削成疑是巨灵掌，移置定出夸娥功。须臾云起飞雨集，白头怒浪掀孤篷。舟师相呼入浦溆，系缆急傍菰芦丛。兴来便携九节杖，思纵远目开心胸。潺潺绝涧蹋乱石，层层仄磴攀枯松。振衣千仞发长啸，惊起雕鹘盘高空。崚嶒两崖势忽断，岷涛万里流当中。始知楚关此天险，屹立一锁洪波冲。是时阴霞散晚霁，江光隐见磨青铜。欲从牛渚呼谪仙，更向青山怀谢公。东望石头互亏蔽，迢迢天阙排巃嵷。兴亡六代付逝水，人寰刺促悲安穷。终当挹取玉浆饮，上吸倒影骑飞龙。
东湖秋夜舟泛
作者：王鸣雷
朝代：清
体裁：五言律诗

归棹湖中月，湖波静不流。鸡声霜白浦，渔岸火红楼。语默空遵水，星辰欲上舟。乳鸦深卧稳，知惯大夫游。
伉俪
作者：王鸣雷
朝代：清
体裁：古风

藁砧何翩翩，乡里方少年。星临格泽丽，月照蚌东圆。堂上致敬戒，君子其缠绵。不剪锦麝蜡，不烧迷叠烟。不华苹不绣，不连理不钿。乘车不异轨，井渫不改田。被刺共命鸟，席织共心毡。煮共并根麦，浴共一流泉。子盼我留睫，子趋我疾前。我欢子无怒，我起子无眠。两情同不蚀，金石以合坚。
伤春
作者：王鸣雷
朝代：清
体裁：七言律诗

最厌生年近五旬，髭须渐渐白如银。杜康数盏堪消恨，春鸟一声能感人。何处常行歌舞地，也曾经过乱离身。家妻太笑无高策，红烛偷光敢忘邻。
元旦访离公不值
作者：王鸣雷
朝代：清
体裁：五言律诗

无由拜兰若，犹阻说年新。师去不离寺，客来还傍晨。鸟翻花树雪，门掩竹斋春。童子何须问，东林这几人。
别虎丘山寺
作者：王鸣雷
朝代：清
体裁：七言律诗

老去别山如别世，三观四看未能忘。鹿行僧径眉毛净，虎印经台爪掌香。疏纸不堪书越绝，斋灯岂为荐吴亡。他朝若忆此山寺，一百八声钟最长。
刺绣词
作者：王鸣雷
朝代：清
体裁：古风

稽首稽首，礼佛刺绣。阿婆九岁教女时，服侍阿母崇令仪。阿女十三谢姊姨，一朝刺血绣灯帷。挑纹舍指冥福资，圆持戒满行披缁。扣线大士云中披，雪压缟衣霓裳纚，白玉绾结跣足垂。小鱼皈法尾屣屣，相为灌水竹篮随。绣成佛相庄严施，稽首虔撰刺绣词。
华亭旅次
作者：王鸣雷
朝代：清
体裁：七言律诗

作客云间还几日，偏于节物感踟蹰。一枝斑竹能思楚，半尺银鲈可住吴。避老长年封破镜，算归终日秣神驹。预愁度岭无他事，只是西风吹白须。
古镜叹
作者：王鸣雷
朝代：清
体裁：古风

古镜堕井文字缺，铜腥已尽菱半折。拾来直置玉几旁，斑驳坭中认磨灭。今人得镜忆古时，照来镜发已如丝。此镜开元龙脑铸，宋家宰相行照见。是时天子传绀殿，三十六宫一日遍。今人不同古人心，古人那似今人面。免月会缺还复圆，此镜半面那可存。从今镜水不镜镜，不如还镜古井眠。
城南卖花歌
作者：王鸣雷
朝代：清
体裁：古风

种花莫种官路侧，官军飒沓行如织。生涯莫便倚花长，一生花底不闻香。五陵歌钟日夜起，卖花声过邯郸里。不买春花买春色，东风引入长安市。长安花户剪花彩，一家老幼食工指。翻笑城南卖花翁，开时尔宁预寸红。客来花下立踟蹰，名花种种香氍毹。悔不移家就帝畿，有时十亩看芳菲。此花开成殊可怜，游丝小瓣扑篱颠。并是玳瑁珊瑚色，三春开罢残晚天，衰红把火照缠绵。好花胜事若长在，不应东海犁为田。但愿四海为一家，得钱沽酒仍卖花。
夏日过仁甫山馆见榴花开因宿小楼
作者：王鸣雷
朝代：清
体裁：七言律诗

五月炎蒸起百忧，旅怀相对似穷秋。花枝有火烧红眼，镜底无天雪白头。鸟去华林金翠落，猿归碧涧玉环投。一池风起芰荷气，明月梦醒人在楼。
夏日顾家园亭望潮
作者：王鸣雷
朝代：清
体裁：五言律诗

顾家好亭子，夏坐午风轻。阶蚁无私食，园蜂有序行。池深荷气浅，竹密磬声清。人事多升灭，寒潮不世情。
夜宿彭蠡门
作者：王鸣雷
朝代：清
体裁：五言绝句

万木一时暝，众峰倦无声。惟馀满湖月，半夜向山明。
夜寻容道士
作者：王鸣雷
朝代：清
体裁：五言律诗

一声山磬静，洞口白云深。偶见鹤飞出，天坛忽在林。水流通涧药，风度隔窗琴。到此亮明月，当空持鉴心。
夜投山寺宿
作者：王鸣雷
朝代：清
体裁：五言律诗

残钟山半寺，僧在隔溪回。问我何方客，能为清夜来。坐禅移漏转，示法举灯开。报道石桥鹿，月深眠讲台。
姑苏夜泊
作者：王鸣雷
朝代：清
体裁：七言绝句

渔火江边吹笛楼，楼边乌落满城头。姑苏几夜无明月，消却吴宫一半愁。
子夜歌
作者：王鸣雷
朝代：清

塘上生青蒲，蒲青鱼哈唼。莫将水中凫，弃作坭上鸭。忆欢冒闇去，欢归唤侬时。侬故不应欢，看他恁底为。门前乌桕树，是侬别欢处。门前老鹁鸪，生子白头乌。昨夜梦明镜，来照欢肩下。长跪谢明镜，好照欢下马。中庭含笑花，花开何太早。花落日亦暮，安得人不老。飞蛾冲灯灭，那得一心结。春蚕作茧时，结下一箱丝。裁成合欢被，上针扣下针。鸳鸯绣两头，爱他结同心。天上月如欢，月圆还月缺。侬如天上云，行则随星月。
子夜歌·其一
作者：王鸣雷
朝代：清
体裁：乐府曲辞

塘上生青蒲，蒲青鱼哈唼。莫将水中凫，弃作坭上鸭。
子夜歌·其七
作者：王鸣雷
朝代：清
体裁：乐府曲辞

裁成合欢被，上针扣下针。鸳鸯绣两头，爱他结同心。
子夜歌·其三
作者：王鸣雷
朝代：清
体裁：乐府曲辞

门前乌桕树，是侬别欢处。门前老鹁鸪，生子白头乌。
子夜歌·其二
作者：王鸣雷
朝代：清
体裁：乐府曲辞

忆欢冒闇去，欢归唤侬时。侬故不应欢，看他恁底为。
子夜歌·其五
作者：王鸣雷
朝代：清
体裁：乐府曲辞

中庭含笑花，花开何太早。花落日亦暮，安得人不老。
子夜歌·其八
作者：王鸣雷
朝代：清
体裁：乐府曲辞

天上月如欢，月圆还月缺。侬如天上云，行则随星月。
子夜歌·其六
作者：王鸣雷
朝代：清
体裁：乐府曲辞

飞蛾冲灯灭，那得一心结。春蚕作茧时，结下一箱丝。
子夜歌·其四
作者：王鸣雷
朝代：清
体裁：乐府曲辞

昨夜梦明镜，来照欢肩下。长跪谢明镜，好照欢下马。
客夜闻蛩
作者：王鸣雷
朝代：清
体裁：五言律诗

唧唧复何意，一声声入心。始知为客久，况乃值秋深。幽独同时寂，灯光此际沉。长门霜落后，送尔尽情吟。
寄怀蒲衣弟
作者：王鸣雷
朝代：清
体裁：五言律诗

天地岂无意，北风吹小斋。不因云雁起，那感弟兄怀。微躯幸无恙，远托渐多佳。惭愧梅花下，依稀白满阶。
寄陈中洲给谏
作者：王鸣雷
朝代：清

相见年华却共悲，少年曾见柳丝丝。浮生浮世有何事，花落花开能几时。一任谏书云易过，独留诗卷石难移。鬓毛焦尽青铜改，白口无情说与谁。九江江口钓鱼湾，江上柴门尽掩关。阙下几年休疏去，城中十日卖文还。天寒燕子巢深屋，春暖桃花开浅山。今日工诗陈给事，题诗应记七岩间。
寄陈中洲给谏·其一
作者：王鸣雷
朝代：清
体裁：七言律诗

相见年华却共悲，少年曾见柳丝丝。浮生浮世有何事，花落花开能几时。一任谏书云易过，独留诗卷石难移。鬓毛焦尽青铜改，白口无情说与谁。
寄陈中洲给谏·其二
作者：王鸣雷
朝代：清
体裁：七言律诗

九江江口钓鱼湾，江上柴门尽掩关。阙下几年休疏去，城中十日卖文还。天寒燕子巢深屋，春暖桃花开浅山。今日工诗陈给事，题诗应记七岩间。
山居
作者：王鸣雷
朝代：清
体裁：七言律诗

长夏溪行独有谁，溪前明月坐吟诗。花开世上僧先觉，果熟林中鸟独知。过水防龙深处起，卧山忆鹿病时饥。从今应得闲无事，白发一回乌一丝。
岘山怀古
作者：王鸣雷
朝代：清
体裁：七言律诗

断桥斜日出云津，访古登临感慨频。鹦鹉不吟梁浦月，铜鞮空唱岘山春。雍台树色西连楚，樊口桃花北向秦。下马便寻羊叔子，看碑几度欲沾巾。
广陵留别友人
作者：王鸣雷
朝代：清
体裁：七言律诗

衰颜顾盻即平生，况复悠悠行客情。瓜步晚云愁独雁，邗沟寒雨暗双旌。深秋读易闻流水，落日看碑对古城。惆怅一尊向谁尽，故人相别易沾缨。
开化寺
作者：王鸣雷
朝代：清
体裁：七言律诗

荒院无鸡鹊报明，晨钟初歇饭钟鸣。青山窥我客中梦，白鹤轻人世外情。海日有烟当磬出，江蓠无种傍云生。十年曾此题诗去，知免沙僧嗤姓名。
怀程湟溱太守
作者：王鸣雷
朝代：清
体裁：七言律诗

楚云遥隔伏波津，南望千峰倍怆神。秋色紫薇垣上客，月明青草瘴边人。世事古今花共对，江流天地枕相亲。平生不会伤离别，垂老方知惜别身。
挽王华姜诗
作者：王鸣雷
朝代：清
体裁：古风

上山种青松，大海多北风。良人虽云好，安能远相从。夫子为我言，五年客秦中。得偶曰华姜，大家其仪容。华姜为孟光，华夫为梁鸿。一日念母老，母老在海东。母老儿在家，菽水亦得供。今君远万里，何能承欢同。妾愿从君归，事姑永房帏。但看江水长，誓志不相违。夫何洁羹饭，一旦泉下亏。姑生妇归喜，妇死姑何依。丈夫不得志，万事皆已非。女子解爱才，感激知音稀。上山种青松，松下鹤高飞。
日本刀歌
作者：王鸣雷
朝代：清
体裁：古风

客从外国来，遗我日本刀。光磨七尺镜在掌，格格刺刺寒菱毛。夜夜声沉复声响，射人阴火沙号号。过海能令海神战，过河能令蛟母变。此刀托身寒星华，仄面削石如削瓜。动着颜面丹赭红，报雠报恩两眼雄。国人七岁教舞剑，八岁教刀更教箭。十岁身长腰在鞘，刀间不使妇人见。处处创痕满体瘢，刀利刀钝听刀环。打铁打刀宣咒语，杀人祭刀尸祭雨。提出冥冥海气腥，残形短首髑髅鸣。谁能夺取跨上马，为君定统平天下。
春日江村
作者：王鸣雷
朝代：清
体裁：五言律诗

柳气堤边厚，东风吹入窗。年衰从岁转，道困任时降。蝴蝶晴来巷，鸬鹚雨入江。故人书札少，春雁阻何邦。
春江舟泊
作者：王鸣雷
朝代：清
体裁：七言绝句

柳岸春寒亦泊舟，春风江上影悠悠。不知几处猿啼树，一夜江云尽带秋。
春闺曲
作者：王鸣雷
朝代：清
体裁：七言绝句

曲槛朱栏夹道斜，洛阳无处不飞花。君看昨日辞巢燕，今日空巢来妾家。
暮秋江上书所见
作者：王鸣雷
朝代：清
体裁：七言律诗

生后浮名过耳轮，烟霞漠漠悟前身。鱼心怯浪空惊水，马眼临秋不怕尘。海上偶逢山上叟，黑头相送白头人。那堪晚节催篱菊，一夜霜风雁路新。
望罗浮
作者：王鸣雷
朝代：清
体裁：古风

我生番禺若木东，桂树将攀擘芙蓉。东望罗浮隔沧海，欲往游之未能从。引领朱陵七万尺，招手仙人四百峰。神尧洚洪水，二山合其中。大禹疏凿还，元圭告成功。东通至林屋，北通至岱宗。地肺相勾连，无可与等同。草木备灵气，鸟兽具奇踪。我昔梦游蓬莱岛，亲见葛洪颜色好。微笑呼来骑白龙，诸仙奏乐轩辕道。公然独扣石楼门，三更日出层城早。飞来蝴蝶大如箕，鸟皆五色文离离。秦人晋洞汉时鹤，天鸡叫去还咿咿。大石如梁亘湍水，下有竹虫篆其枝。有叟坐弄钵盂月，北斗引我扪天池。髣髴麻姑药市立，分明喑虎铁桥骑。春风吹醒梅花梦，此身却在扶胥时。回看沧海还历历，山灵绝不欺我力。流水长闲睇白云，安得乘风生羽翼。造化长存五岳心，远怀八荒想八极。何当恣我烂漫游，竹杖直策飞云侧。
柳
作者：王鸣雷
朝代：清
体裁：五言绝句

有情是堤柳，春色暗亭亭。复恐离人折，西风吹不青。
梦
作者：王鸣雷
朝代：清
体裁：七言律诗

风静灯寒酒力微，旅人醉梦尚依稀。将惊病客今朝愧，数问贫妻昨夜归。蝴蝶绿深春草合，邯郸荒尽暮云飞。天明欲说襄王事，十二峰边雨湿衣。
楚宫
作者：王鸣雷
朝代：清
体裁：七言律诗

题诗西过襄王墓，记得巴山寺里钟。梦阻细腰思窈窕，水生多叶怨芙蓉。虚无环佩行阴洞，髣髴精灵下碧峰。重到荆州忆王粲，乱山侵草马头东。
槟榔行
作者：王鸣雷
朝代：清
体裁：古风

北人苦寒瓜纂纂，开门摘瓜雪已满。南人地暖种槟榔，槟榔熟时人提防。槟榔生花与人食，上堂为客生颜色。莫嫌椰大槟榔小，青生蒂熟枝缭绕。树下望树嫁女儿，树大嫁郎槟榔随。花时苦怕暴风雨，坚栗宁忧雀与鼠。种莫种，县门前，官税槟榔如税田。猾莫猾，估人船，虫咀蚁啮眼拣穿。赛莫赛，土人先，树头果下树尾鲜。且教槟榔易瓜纂，南人苦寒北人暖。
江夜听蜀僧弹琴
作者：王鸣雷
朝代：清
体裁：古风

春江江水连江陌，月照行舟送行客。蜀僧弹我绿绮琴，能使一声江水白。一弦韽韽迟流云，再弦低似曲中君。复有六弦七弦遍，冷冷万象散幽沉。忽续忽断声离澌，枞枞楚楚纷横披。错落千珠满客耳，前听后听回回喜。倏尔夜色失天河，空馀江水微微波。昨宵东院琵琶起，琵琶声调那足比。自是心远意象偏，客里静尽闻如此。促舟幽人坐抱膝，听之数起卧还立。移舟更傍水东头，西洲将有蛟螭泣。
沛中怀古
作者：王鸣雷
朝代：清
体裁：七言律诗

花傍高楼日傍杨，帝家居处本无方。一州亦属君臣地，大统宁分父母乡。黑夜吼龙蛇草湿，碧天低雁马台荒。今朝沛里浮云外，古驿鸟歌归路长。
清明日
作者：王鸣雷
朝代：清
体裁：七言绝句

多暖少寒春不晴，最伤心处是清明。故园寒食花争发，雨歇莺啼千万声。
溪头
作者：王鸣雷
朝代：清
体裁：七言律诗

此心曾与白云期，卧对溪头野鹤时。一水芰荷秋有叶，半山松柏老无枝。牛羊远出惟寻径，鸟雀高飞亦认篱。昨日纱巾伴瓢笠，同僧乞食每归迟。
燕京九日
作者：王鸣雷
朝代：清
体裁：七言律诗

去岁重阳岭外来，今年旅食燕昭台。天涯到处同风俗，人事他乡异酒杯。鬓发亦知当节改，菊花能得风回开。愁心莫更凭栏望，蓟北烟高首重回。
登南昌城南楼
作者：王鸣雷
朝代：清
体裁：七言律诗

城上高楼面翠微，楚云南望正依依。湖开绛树千重出，鸟隔青天一寸飞。浦暖人家收腊酒，阁寒高客恋寒衣。悠悠征事那堪问，斜倚夕阳闻雁归。
白门道中
作者：王鸣雷
朝代：清
体裁：七言律诗

萧萧烟树六陵东，燕子双双飞故宫。秋草马嘶行客岸，夕阳楼捲聚鸦风。而今不复为京洛，此地曾闻属镐丰。陵谷从来桑海变，江枫何似建康红。
秋夜同陈中州梁药亭陶苦子
作者：王鸣雷
朝代：清
体裁：七言律诗

西风微露咽栖禽，知己题诗坐夜深。郊月独来书屋赏，石床偏梦水亭吟。助成禅趣堪游寺，养得秋心好操琴。忽见井萤檐下绕，分明桐叶绿森森。
秋日登滕王阁
作者：王鸣雷
朝代：清
体裁：七言律诗

一束临流四面清，滕王高阁敞秋声。白云带雁归江楚，青草随人入石城。酒不终杯何处醉，诗因满首已留名。南州亦在孤帆里，怀抱空伤孺子情。
程氏有烈女
作者：王鸣雷
朝代：清
体裁：古风

程氏有烈女，自名为笋姑。六岁诵论语，七岁奉盘盂。八岁工织缣，九岁绣罗襦。十岁慈母病，甘饿其体肤。三日常不饭，羹药办中厨。笋姑年十七，未常里门趋。趋趋户庭间，亦不踰门睮。其岁为戊申，其月为辰娵。野鸟守房舍，暴客执矛殳。公然纵白刃，获金而索珠。阿母病床褥，女不忍驰驱。宁死于母旁，慷慨行捐躯。暴客挥火茅，延烧乎室隅。救火抵母难，身与白刃俱。毁生存大义，气绝在须臾。观者如堵墙，股栗泪填衢。行者久伫立，叹息烈女殊。老者哭纸钱，焚致乎修途。幼者馈巾帛，村村桑叶枯。媒妁向婿言，此罪谁当诛。程氏筮十日，不久当归夫。岂知中道崩，使君委罗敷。何以拜姑嫜，姑嫜泣乌乌。命子各成礼，长恸恨穿窬。衔悲收汝骨，归葬乎上都。
穷鸟
作者：王鸣雷
朝代：清
体裁：古风

穷鸟与飞鸟，所止同一树。南枝朝树风，北枝暮树雨。飞鸟大海翔，为君起烟雾。穷鸟意彷徨，一举一回顾。穷鸟一匹雏，行不远百步。孰如飞鸟良，瞬息万里路。
罗浮五色雀歌
作者：王鸣雷
朝代：清
体裁：古风

罗浮五色雀，仙人骑白羊。丹雀随翱翔，群雀鸣锵锵。丹雀问黄雀，问君游何乡。道路艰且长，十里山重重，五里水泱泱。帝位临明堂，富贵谁相忘。下有大羽臣，衣绿不可当。朝见两翼合，暮见两翼张。三九不服食，四九服饧糖。五里见丹雀，十里衔相将。一见羽毛好，再见羽毛良。同是仙人禽，养育何生光。东山有鸟白，汝可揖相望。食叶长志气，食花长肾肠。大雀乐妻孥，小者哀其旁。问雀哀何为，道路艰且长。十里山重重，五里水泱泱。独与黑雀别，仙人返东方。
舟行即事
作者：王鸣雷
朝代：清
体裁：七言律诗

南陌花开已怆神，烟波况是倦风尘。天晴霄汉斜通海，春水凫鹥浴向人。江上浮云吾独见，镜中垂柳自相亲。一声溪笛客何去，明日上书西入秦。
苦役行
作者：王鸣雷
朝代：清
体裁：古风

羊角脂，燕尾丝，上官掌粮如掌珠。三版字，半行朱。十九天狗日，主簿捋髭须。堂上吏，屋下呼。呼开门，避大姑。王米十八笠，笠笠连罗襦。老妇三日不下厨，羹汤手办绩麻菇。缝衣不得身上着，身脱县门心即乐。
苦雨
作者：王鸣雷
朝代：清
体裁：五言律诗

山气空朝夕，晴云不可寻。花颓将放意，鸟乱欲啼心。飞溜当檐急，行泥几度深。却怜春未老，积得许多阴。
行经德王废宫
作者：王鸣雷
朝代：清
体裁：古风

有客十月行山东，道经德王旧废宫。宫边老人时能说，具陈旧入府宫中。当时王坐浣妆楼，自誇罗绮几千秋。此日老人年尚少，眼看春去不知愁。池边错落金粉浮，美人夜捲珠帘钩。鸭绿小靴红鹤嘴，内信传梳宫样头。两旁尽种根深柳，肯把垂杨系马首。雨时又听芭蕉花，自倚诸王不如他。一朝会歇繁华地，宫蛙散入行人耳。行人来去读旧碑，年深碑没时代移。石马森然如有说，儿童歌落青州雪。风起行人莫上台，至今台上生明月。十万牛山道上家，不知若个看空花。斜阳半落空宫瓦，传说当年旧浣纱。只今鸟雀喧台榭，犹似银屏歌舞夜。
谒南海神庙
作者：王鸣雷
朝代：清
体裁：古风

朱火位南离，灵命蕴川渎。极望见岛边，浩淼无崖屋。山翠下添流，日光上回浴。纵横起神异，须臾天地肃。鱼鸟失飞沉，岱岳失瞻瞩。日晚春云阴，江水寒且绿。芳香去垢秽，衣带长跪束。神在其左右，佑我东土族。人物无屯邅，及时播百谷。方春二三月，田女馈香粟。桂树为君舟，木兰为君毂。斿旂具旨酒，江汉遒百禄。天子遣使臣，远道以文祝。王其爱玉体，简命将斯复。老生心皇皇，入庙巡碑读。日暮松树鸦，点点引归目。
赠宗兄醴侯
作者：王鸣雷
朝代：清
体裁：古风

脉脉春云愁，有女讴齐瑟。鼓瑟亦何为，收袂返终日。山中有仙人，披发长过膝。月光弹素琴，一曲幽且逸。一弹弹再弹，齐女和歌出。水升山可沉，琴瑟工难述。
过彭蠡湖
作者：王鸣雷
朝代：清
体裁：七言律诗

挂帆彭蠡即湖东，回首经过四望空。万顷寒光飞鸟外，千溪月色钓鱼中。长虹倒映天河水，远浪横吹夜岳风。闻说洞庭还浩浩，赤沙青草不能同。
送友人还蜀
作者：王鸣雷
朝代：清
体裁：七言绝句

七盘西望草萋萋，蜀路无穷信马蹄。惟有夜猿能送客，青山一过一回啼。
金陵道中寒食雨
作者：王鸣雷
朝代：清
体裁：七言律诗

吴山越树雨凄凄，寒食新诗马上题。蹴鞠客闲芳草地，鞦韆人睡海棠西。白杨古墓无三月，绿酒渔家有两堤。松柏青青陵寝上，只今唯听鹧鸪啼。
钱塘怀古
作者：王鸣雷
朝代：清
体裁：七言律诗

越鸟偏从越客栖，哑哑飞过秣陵西。梦归杨柳多生水，心想芙蓉尽种堤。江色草侵吴地阔，月明帆隔楚天低。相招直向渔人问，棹入沧浪何处溪。
长安道
作者：王鸣雷
朝代：清
体裁：乐府曲辞

妾本长安儿，生长长安道。生不识长安，梦是长安路。
闲云
作者：王鸣雷
朝代：清
体裁：五言绝句

闲云两三片，各自东西飞。昨日庐山出，今朝湓浦归。
闻屈翁山小除后三日移家住东湖
作者：王鸣雷
朝代：清
体裁：五言律诗

举世皆归计，惟君问去津。天无三日腊，海有一家春。野水亦照叶，渔夫不应人。东湖鲤鱼好，取奉白头亲。
闻角
作者：王鸣雷
朝代：清
体裁：七言绝句

卧听秋水下秋池，画角何人相对吹。好似玉门关老将，呜呜咽咽上楼时。
题东林寺
作者：王鸣雷
朝代：清
体裁：七言律诗

遍礼名山说大乘，倦来仍是策枯藤。孤云千里白半顶，高竹百竿青一层。风暖江龙寻食钵，雨寒秋鬼乞衣灯。从来事事都忘却，忘却东林寺不能。
题薄涧寺
作者：王鸣雷
朝代：清
体裁：五言律诗

古寺僧多别，夕阳当寺门。凿泉通涧底，洗石露云根。鹤老知天事，松孤认地源。菖蒲五月剪，分施近城村。
题顿公铁壁崖
作者：王鸣雷
朝代：清
体裁：五言律诗

铁壁崖前坐，人间事不闻。瀑高千尺水，秋落万重云。月澹江连鹤，山闲我与君。古来栖此地，悟道已成群。
黄雀行
作者：王鸣雷
朝代：清
体裁：古风

戚促戚促，黄雀啄我屋。为言黄雀勿相逐，北山弩儿开，南山火云暴。沧海故交分，谁者为心腹。拔剑捎网罗，身为知己戮。生不逢凤凰，坐盼双鸿鹄。山长路险与心违，不如薄暮空仓宿。
吾心四首寄姊丈郭春榆侍郎
作者：王鸿兟
朝代：清

吾心有菩提，不披沙门缁。吾心有坎离，不饵商山芝。跂脚卧南楼，午梦寻皇羲。黄冠亦安适，白云聊自怡。冷笑个中人，逐鲍甘如饴。鹿卢与桔槔，各运机心机。王城岂蜀道，举足忧险巇。童童沧海桑，劫劫长安棋。同类苦相搏，力角场上鸡。同根苦相煎，火燃釜底萁。鹬蚌忿一时，利渔尔胡为。嗟嗟造化儿，颠倒良堪嗤。竖子名竟成，将军数或奇。颜夭盗蹠寿，侏饱方朔饥。呱呱逅馋狼，宁复有孑遗。指点幕上巢，风雨为之危。十灶九不黔，何心食肉麋。西龋东亦矉，何处乞邻醯。任炫夷威容，真庐皆籧施。譬彼嚼屠门，画饼终贻讥。问青天，面面回风悲。瞻马吾其东，毒龙蟠在泥。挟策从之西，虎口张如箕。搔首欲唱鹤南飞，大鸟能啄儿。欲题知北游，当路横灵龟。日月天眼睛，玉川曾有诗。何以空明天，蓦现千重翳。或者天刘翁，竟被白雀欺。何怪蚩蚩氓，朱颜变为黧。瓦缝居凤凰，居亦失其宜。钟鼓乐爰居，乐亦匪所思。熊鱼不同嗜，鹄𮭍宁同栖。寸木生岑楼，反诮乔松卑。拳毛困盐车，奚异黔驴疲。君子困小知，褒成岂予欺。嗟彼近名人，七饥标殷遗。首阳无薇蕨，何粟餐夷齐。箕畚谋子孙，莫执愚公迷。冬夏食菱栗，毋好厉叔奇。淅米剑头炊，行矣休迟迟。吾心有天地，寄托弦上丝。高歌归去来，一广柴桑辞。
吾心四首寄姊丈郭春榆侍郎·其一
作者：王鸿兟
朝代：清

吾心有菩提，不披沙门缁。吾心有坎离，不饵商山芝。跂脚卧南楼，午梦寻皇羲。黄冠亦安适，白云聊自怡。冷笑个中人，逐鲍甘如饴。鹿卢与桔槔，各运机心机。王城岂蜀道，举足忧险巇。童童沧海桑，劫劫长安棋。同类苦相搏，力角场上鸡。同根苦相煎，火燃釜底萁。鹬蚌忿一时，利渔尔胡为。嗟嗟造化儿，颠倒良堪嗤。竖子名竟成，将军数或奇。颜夭盗蹠寿，侏饱方朔饥。呱呱逅馋狼，宁复有孑遗。指点幕上巢，风雨为之危。十灶九不黔，何心食肉麋。西龋东亦矉，何处乞邻醯。任炫夷威容，真庐皆籧施。譬彼嚼屠门，画饼终贻讥。
吾心四首寄姊丈郭春榆侍郎·其三
作者：王鸿兟
朝代：清
体裁：古风

瓦缝居凤凰，居亦失其宜。钟鼓乐爰居，乐亦匪所思。熊鱼不同嗜，鹄鴳宁同栖。寸木生岑楼，反诮乔松卑。拳毛困盐车，奚异黔驴疲。君子困小知，褒成岂予欺。嗟彼近名人，七饥标殷遗。首阳无薇蕨，何粟餐夷齐。箕畚谋子孙，莫执愚公迷。冬夏食菱栗，毋好厉叔奇。淅米剑头炊，行矣休迟迟。吾心有天地，寄托弦上丝。高歌归去来，一广柴桑辞。
吾心四首寄姊丈郭春榆侍郎·其三
作者：王鸿兟
朝代：清

瓦缝居凤凰，居亦失其宜。钟鼓乐爰居，乐亦匪所思。熊鱼不同嗜，鹄𮭍宁同栖。寸木生岑楼，反诮乔松卑。拳毛困盐车，奚异黔驴疲。君子困小知，褒成岂予欺。嗟彼近名人，七饥标殷遗。首阳无薇蕨，何粟餐夷齐。箕畚谋子孙，莫执愚公迷。冬夏食菱栗，毋好厉叔奇。淅米剑头炊，行矣休迟迟。吾心有天地，寄托弦上丝。高歌归去来，一广柴桑辞。
吾心四首寄姊丈郭春榆侍郎·其二
作者：王鸿兟
朝代：清

问青天，面面回风悲。瞻马吾其东，毒龙蟠在泥。挟策从之西，虎口张如箕。搔首欲唱鹤南飞，大鸟能啄儿。欲题知北游，当路横灵龟。日月天眼睛，玉川曾有诗。何以空明天，蓦现千重翳。或者天刘翁，竟被白雀欺。何怪蚩蚩氓，朱颜变为黧。
寄怀丁三叔疋吴二彦复
作者：王鸿兟
朝代：清

令威落魄走京师，次尾伤时老贵池。恋恋故人寒至此，茫茫天道古如斯。尊前赋鵩才华减，桥上闻鹃世变知。燕市淞壖一明月，相逢何日慰调饥。儿时书味忆青镫，生事清于莲社僧。太守晒裈知未免，将军健饭老犹能。女戎忍说唐开宝，党籍长悲汉建兴。眼看江山靴踢倒，葱葱佳气望诸陵。
寄怀丁三叔疋吴二彦复·其一
作者：王鸿兟
朝代：清

令威落魄走京师，次尾伤时老贵池。恋恋故人寒至此，茫茫天道古如斯。尊前赋鵩才华减，桥上闻鹃世变知。燕市淞壖一明月，相逢何日慰调饥。
寄怀丁三叔疋吴二彦复·其二
作者：王鸿兟
朝代：清

儿时书味忆青镫，生事清于莲社僧。太守晒裈知未免，将军健饭老犹能。女戎忍说唐开宝，党籍长悲汉建兴。眼看江山靴踢倒，葱葱佳气望诸陵。
山居杂感
作者：王鸿兟
朝代：清

莫为观棋代不平，离离草亦有枯荣。得雌或霸陈芳国，化翼安归舍卫城。门外种篁坚晚节，栏前坠果约秋声。青衫青史成双恨，老泪龙钟送此生。井水怀清信不波，秋江一蒂奈愁何。家贫累重忙牛马，市近声繁闹鸭鹅。漫道旄星销象纬，终期刀雨忏修罗。切肤痛痒谁能省，任汝爬搔总隔靴。
山居杂感·其一
作者：王鸿兟
朝代：清

莫为观棋代不平，离离草亦有枯荣。得雌或霸陈芳国，化翼安归舍卫城。门外种篁坚晚节，栏前坠果约秋声。青衫青史成双恨，老泪龙钟送此生。
山居杂感·其二
作者：王鸿兟
朝代：清

井水怀清信不波，秋江一蒂奈愁何。家贫累重忙牛马，市近声繁闹鸭鹅。漫道旄星销象纬，终期刀雨忏修罗。切肤痛痒谁能省，任汝爬搔总隔靴。
愤言
作者：王鸿兟
朝代：清

枝辞楛说问蜚蓬，十九枢权表下中。天上蟆肠常蚀月，世间夔足几怜风。贫能知我大夫鲍，热肯因人童子鸿。一棹沧江自来去，看人虎鼠看蛇龙。
挽张百熙联
作者：王鸿兟
朝代：清
体裁：联

如苍生何，尽嬴得九流归仰，万户悲歌，无计追公返闾阖；为知己感，负尽了千古功名，百年心事，忍携残泪哭春风。
新春夜坐寄蘧庵
作者：王鸿兟
朝代：清

閒云弄影傍柴扃，心事如轮辗不停。阴树雪留经日白，残梅镫照隔年青。茫茫身世春归梦，落落朋交曙后星。颠倒可怜堪一笑，坐偏思睡睡偏醒。
车中口占
作者：王鸿兟
朝代：清

十旬十走京津道，忙里云山眼倦看。今日坐窗识清旷，万林如醉一雕盘。
挽曾国荃联
作者：王鸿图
朝代：清
体裁：联

威名震四海而遥，运翊中兴，卓然是伊吕经纶，皋夔事业；惠泽遍三江以外，碑镌德政，所冀有钟王书法，班马文章。
挽彭玉麟联
作者：王鸿年
朝代：清
体裁：联

百战挽乾坤，纬武经文，壮业如公真不朽；廿年深覆翼，抚今思昔，承恩似我更何堪。
夜
作者：王鸿绪
朝代：清

霜风瑟瑟动窗纱，故国音书旅雁赊。永夜闻砧难入梦，他乡见月易思家。干戈且喜人无恙，浦柳应怜鬓有华。独愧圣朝容弃物，未辞簪绂问桑麻。
宫词
作者：王鸿绪
朝代：清

霜净金阶冷，虫吟绮阁秋。嫦娥明镜里，亦自伴人愁。
归来·其三
作者：王鸿绪
朝代：清

半载京华客，归来意若何。早凋三径菊，空废《五噫》歌。开帙蟫鱼落，褰帷蛛网多。草堂须检校，从此卧山阿。
归来二首
作者：王鸿绪
朝代：清

长铗归来日，貂裘欲敝时。吾亲怜久客，扶杖喜相持。款款谈征路，依依问旧知。自朝还至暮，尽室慰离思。吾母倚闾久，风尘望早归。惊看游子面，为浣去时衣。岩笋经冬出，慈乌向晚飞。《白华》堪志养，不必羡甘肥。
归来二首·其一
作者：王鸿绪
朝代：清

长铗归来日，貂裘欲敝时。吾亲怜久客，扶杖喜相持。款款谈征路，依依问旧知。自朝还至暮，尽室慰离思。
归来二首·其二
作者：王鸿绪
朝代：清

吾母倚闾久，风尘望早归。惊看游子面，为浣去时衣。岩笋经冬出，慈乌向晚飞。《白华》堪志养，不必羡甘肥。
戒坛
作者：王鸿绪
朝代：清

狮子岩头十八转，两崖相峙路如线。青峦碧涧绕珠林，丹壁雕阑耸禅院。禅院峨峨苍松寒，连柯接叶捎云端。蹁跹有似翠蛾舞，夭矫时作蛟龙盘。立者倚者各有态，或疏或密何珊珊。黛色参天凌汉柏，浓枝避雨胜秦官。我来婆娑至日暮，耳边萧飒流青湍。不知植根几千载，霜皮百尺雄斋坛。忆昔少游慈仁寺，殿角双松交古翠。童童如盖映芳樽，未饮先教心已醉。可惜花宫作贾廛，枯株零落充炊烟。岂若兹松居尘外，丰神舄奕层崖巅。乃知市朝摧折易，衰朽山林岑寂多长年。呜呼山林岑寂多辰年，北窗我欲耽高眠。
晓发羊流店
作者：王鸿绪
朝代：清

暮宿荒村听断鸿，晓驱行李入空濛。徂徕北绕千林合，太岳中盘万岭雄。天作冻云方酿雪，马思霜草半嘶风。人生出处缘何事，得失应须付塞翁。
西园
作者：王鸿绪
朝代：清

每爱西园好，清樽到竹亭。石潭流霁月，崖木杂秋星。兄弟同晨夕，乾坤任醉醒。寥寥无识者，空著《太玄经》。
赠萧芷崖
作者：王鸿绪
朝代：清

小筑幽居碧草扃，云溪淡淡水泠泠。风流雅托《梓人传》，丘壑应垂处士星。若菊有情堪独把，江篱无怨为谁醒？高山更入朱弦调，可许巢由洗耳听。
过常熟县
作者：王鸿绪
朝代：清

望齐门北水潆洄，信宿扁舟荡桨来。乌目山高临雉堞，桃源涧仄逼城隈。多情幽鸟迎人语，无数闲花傍路开。好景赏心难自遣，不妨携杖更登台。
过平原饮董默庵前辈宅
作者：王鸿绪
朝代：清

疲苶万山间，路险天地窄。昨朝出崖谷，豁达平原陌。有使前致辞，邀我话畴昔。策马入城闉，爰访晏相宅。公闻足音喜，早已途中逆。升堂拜未毕，樽俎罗几席。虽感故情深，毋乃不速客。却念十载余，云山两暌隔。今晨快把臂，敢辞露肝鬲。忆昔钩党兴，何处无弹射。我公天人姿，迅举凌风翮。鲰生愧燕雀，翻飞不盈尺。几遭一网尽，那复逃掎摭。时公秉斧钺，察余户扫迹。朗朗明月辉，回照寻山屐。嗟哉彼谮人，阴凝毒雾积。仰荷皇天鉴，涣汗别黑白。抚躬增内省，感激弥局蹐。欲酬屏幪德，踵顶难塞责。《九章》发楚哀，三宥蒙尧泽。吾侪幸无恙，此岂由人画。翳惟至圣仁，始得收魂魄。于公本同患，所以相剖析。当筵聊一歌，往事等驹隙。共倒杯中物，转为别离惜。
送顾侠君南归
作者：王鸿绪
朝代：清

黄金台下骅骝去，尘世谁知相马经。击筑痛浮燕市白，钓竿归指莫釐青。凤毛共许传灵运，龙尾何妨属管宁。应有珠玑干气象，选楼高傍少微星。
采莲歌
作者：王鸿绪
朝代：清

采采江水滨，荷花照脸新。莫愁西日晚，明月解留人。
闺思
作者：王鸿绪
朝代：清

抱得朱丝琴，临风弹《别鹤》。愁如江潮生，不共江潮落。
雾中由戒坛度罗睺岭稍霁至潭柘
作者：王鸿绪
朝代：清

既瞻戒坛松，言观潭柘树。山僧劝我且莫行，白额秋来乱林坞。我闻斯言大吁怪，欲行不行日亭午。此生到处被物厄。不信山游复有虎。携朋大笑出寺门，樵子前驱荷干橹。联镳兀兀云雾中，羊肠鸟道愁花骢。十步九折凌绝壁，仰面直欲摩苍穹。但觉千山万岭同一气，举世高下归鸿濛。我仆马蹇滞岩底，招呼不辨西与东。兹山猛兽固客在，耳边作吼惟松风。须臾度岭四天豁，西崦已堕铜轮红。忽见九峰开锦帐，朱霞一抹青芙蓉。红楼金殿耸天际，秋林杳霭闻清钟。我策我马入幽谷，苾刍相引岩之麓。绀宇辉煌绕玉阑，禅房窈窕摇修竹。古柘千章无复存，妙严双趾今谁续。日斜不及访龙泉，仰睹峰头乱红绿。对景行厨泻酒醅，临风万里酣高台。我且歌，君莫哀，元规朝市多尘埃，城外名山谁看来。
挽曾国藩联
作者：王鸿训
朝代：清
体裁：联

于国有郭令再造之勋，规模非三代下苟且侥幸功名，尚友古人，允矣方叔壮猷、召公维翰；修身见颜子不违之用，绪余兼四科中政事文学精蕴，师资后进，悲哉邓侯入昴、傅说骑箕。
归泛明湖宿汇泉寺感寄故人
作者：王鹄
朝代：清

郁郁羁怀渺渺春，春归欲挽重伤神。江湖满地愁孤客，花雨高寒梦故人。慷慨论交逾骨肉，艰难时事况风尘。忧伤莫道儒冠误，浩荡乾坤未死身。
晤家月岩兼寄顾莼勺
作者：王鹄
朝代：清

人日忆故人，题诗寄何处。五夜凄清寒剪烛，三年离别风飘絮。谈诗不倦虎头痴，飞梦难寻虎山路。春风一夕心颜开，旧雨不来新雨来。故人无恙新诗裁，笑谈连襼同徘徊。九载相思故园竹，三径绿寒荒老屋。前年水患忧贵粟，鸿雁嗷嗷髑髅哭。感旧可怜新鬼多，思归并少畸田薄。诗亡影瘦一书生，母病儿殇梦也惊。科名草少英雄死，志气人高鬼蜮瞋。何日壮怀伸，归卧灵岩顶。烟云从画，猿鹤捧茗。狂歌长啸，花香雪冷。红尘变幻渺不知，日与故人醉赋诗。团圆月照真须眉，并无相逢何别离。百年歌舞长于斯，何至海右亭前始相见，同有思乡愁一片。君家痴叔发苍苍，何事冲寒跋涉忙。相逢且尽今朝乐，笑对春风醉百觞。
暮抵高唐
作者：王鹄
朝代：清

劳劳去马复来牛，苍莽同深今古愁。动地双轮追落日，碍云一塔表雄州。护城角起惊归鸟，吹月风高冷敝裘。来吊绵驹旧居处，梦中空听碧波流。
海市
作者：王鹄
朝代：清

海气结，海市出，蓦地浮云耀金碧。初见云霞互明灭，陡然一起画图列。市中楼阁何玲珑，排空雉堞气郁葱。素珠泣鲛客，赤仄抛海童。珍宝纷呈莫名妙，惜无书卷高栋充。但见如山奇贝罗龟龙，龙子龙女争青红。市东宝马多雄骏，健儿飞鞚何腾躏，龙伯耀武跨隐驎。市南龙阙高嵯峨，依稀袍笏揖让多，蛟鱼鞠躬听玉珂。市西市北红楼影，鳜姿水母华妆靓，珊珊游戏凌波冷。鸳鸯沈水比目浮，帘动春风梦未醒。奇绝苍茫市之尾，窣堵波倏矗天起，僧伽影冷水云里。繁华世界骄龙公，浮云变幻惊雨工。忽然海天一碧清双瞳，万象寂灭随飘风。
游西山
作者：王鹄
朝代：清

劳生何日出尘鞿，同上西山揽翠微。九曲亭前斜照落，万松岭外一僧归。江声浩浩鹤东去，槲叶萧萧风乱飞。名士英雄俱已矣，祇余禅榻静相依。
登岱至月观观月出
作者：王鹄
朝代：清

卅年登岱劳梦想，今朝意外乘云上。醉排阊阖紫微壶，豪蹑烟霞绿玉杖。天门一线贾勇登，鸟道盘空千万层。松涛绝壑惊天雨，雪瀑飞龙太古冰。神霄？峙壶天阁，万仙遥奏钧天乐。眼底齐州九点烟，樽前海屋千年鹤。四禅风静断声闻，莫作人间绝顶人。红尘已隔碧霞冷，狂招太乙侍元君。云马风车游汗漫，日观不登登月观。扪参历井摘斗牛，足下汤汤走河汉。神镫红炫莲山青，九蟾飞光破太清。银海半规初涌魄，玉隆万象涵空明。乾坤一气澄清景，物我两忘太素境。洗眼何须王母池，回头已失仙人影。不与吴郎借斧柯，不从梁甫发高歌。琼楼玉宇渺如许，霖雨苍生可若何。耐得高寒眺八极，真形谁见探灵笈。笑邀无忌认前身，且向蓬元卜虚室。
登岱至月观观月出
作者：王鹄
朝代：清
体裁：古风

卅年登岱劳梦想，今朝意外乘云上。醉排阊阖紫微壶，豪蹑烟霞绿玉杖。天门一线贾勇登，鸟道盘空千万层。松涛绝壑惊天雨，雪瀑飞龙太古冰。神霄�峙壶天阁，万仙遥奏钧天乐。眼底齐州九点烟，樽前海屋千年鹤。四禅风静断声闻，莫作人间绝顶人。红尘已隔碧霞冷，狂招太乙侍元君。云马风车游汗漫，日观不登登月观。扪参历井摘斗牛，足下汤汤走河汉。神镫红炫莲山青，九蟾飞光破太清。银海半规初涌魄，玉隆万象涵空明。乾坤一气澄清景，物我两忘太素境。洗眼何须王母池，回头已失仙人影。不与吴郎借斧柯，不从梁甫发高歌。琼楼玉宇渺如许，霖雨苍生可若何。耐得高寒眺八极，真形谁见探灵笈。笑邀无忌认前身，且向蓬元卜虚室。
登岱至月观观月出
作者：王鹄
朝代：清

卅年登岱劳梦想，今朝意外乘云上。醉排阊阖紫微壶，豪蹑烟霞绿玉杖。天门一线贾勇登，鸟道盘空千万层。松涛绝壑惊天雨，雪瀑飞龙太古冰。神霄𡷽峙壶天阁，万仙遥奏钧天乐。眼底齐州九点烟，樽前海屋千年鹤。四禅风静断声闻，莫作人间绝顶人。红尘已隔碧霞冷，狂招太乙侍元君。云马风车游汗漫，日观不登登月观。扪参历井摘斗牛，足下汤汤走河汉。神镫红炫莲山青，九蟾飞光破太清。银海半规初涌魄，玉隆万象涵空明。乾坤一气澄清景，物我两忘太素境。洗眼何须王母池，回头已失仙人影。不与吴郎借斧柯，不从梁甫发高歌。琼楼玉宇渺如许，霖雨苍生可若何。耐得高寒眺八极，真形谁见探灵笈。笑邀无忌认前身，且向蓬元卜虚室。
重游四松庵感怀用壁上默溪上人韵寄前游诸君
作者：王鹄
朝代：清

八年同叩四松扉，诗龙酒虎醉夕晖。江山无恙客重到，风雪满天鹤独飞。南国佳人梦回梦，西征将士归未归。水云深处静俯仰，孤负旧时垂钓矶。
雪夜不寐怀陆大憩园汪七芸崖袁六复生
作者：王鹄
朝代：清

万山风雪一镫死，老屋打头风破纸。傲寒不卧独起舞，高歌者谁子梅子。苍茫浮白渺天涯，万斛离愁忽涌起。江南亲旧半存亡，梦断蘹香路阻长。七载云飞怜客瘦，千竿竹冷叹庄荒。无端今雨亦离别，轮铁劳劳役南北。碧翁何事忌团圆，不使朋山聚一室。汪伦风雅最多情，好吟时作苍蝇声。更叹袁丝太瘦生，词调玉管韵凄清。才人共为衙官误，如此奇寒远行路。孤负梅花第一枝，输他桑苎翁归渡。岁寒心远书俱绝，安得与春归顷刻。各有相思各不知，他时记取鸿泥雪。
题东平诗稿
作者：王鹄
朝代：清

圣主怜才特赐环，孤臣草莽入严关。一腔热血蓬婆雪，万里高歌苜蓿山。草檄如风惊海外，罪言此日重人间。平戎依旧先生策，虽未封侯足解颜。
一丛花·长夜薄病，短梦频回，窗月邻鸡，清寒入骨，用东坡病起韵
作者：王鹏运
朝代：清

睡乡安稳夜如年，灯乳缀花妍。虚堂漏定吟魂悄，枕函静、思落谁边。罗幕徘徊，纹疏皎洁，应是月轮圆。薄寒依约上屏山，尘梦淡于烟。老怀不耐鸡声恶，尽长路、鞭影争先。为报邻钟，暂时休打，容我五更眠。
一斛珠
作者：王鹏运
朝代：清

雨饕风虐，寒山如睡何曾觉。黄花轻负重阳约。离恨谁知，人远雁难托。当时心力空抛却，天涯原在红阑角。愁浓莫恋村醪薄。入骨相思，禁得几回错。
三姝媚·四月十四日病起，偶过咫村，回忆年时吟事甚盛，此时好梦难寻，孤游易感，不知来者之何如今也。赋寄叔问苏州、叔由芜湖
作者：王鹏运
朝代：清

东园花下路。记盟香年时，倦赓零句。病起心情，洗芳林厌听，夜来风雨。开到将离，春自老、无人为主。蝶闹蜂喧，遮莫纷纷，总过墙去。杜宇催人休苦。问废绿迷津，劝归何处。花影吹笙，敞画帘空忆，月明前度。那得流光，将恨与、颓波东注。目断停云霭霭，清琴自语。
三姝媚·次珊读唐人息夫人不言赋，有感于外结舌而内结肠，先钳心而后钳口之语，赋词索和，聊复继声，亦盍各之旨也
作者：王鹏运
朝代：清

蘼芜春思远。采芳馨愁贻，黛痕深敛。薄命怜花，倚东风罗袖，泪珠偷泫。瞑入西园，容易又、林禽声变。那得相思，付与青蘋，自随蓬转。惆怅罗衾扪遍。便梦隔欢期，旧恩还恋。芳意回环，认鸳机锦字，断肠缄怨。缕缕丝丝，拚袅尽、香心残篆。漫想歌翻壁月，临春夜满。
东风第一枝·己亥人日社集四印斋，赋得人日题诗寄草堂
作者：王鹏运
朝代：清

句占花先，春归雁后，消凝岁事如许。绝怜开宝诗人，感时几萦别绪。多情梅柳，似解惜、城南幽旅。忆彩笺、迸泪题残，顿触乱愁千缕。醉醒里、盛年暗度，歌哭外、旧游何处。已拚书剑飘零，老怀倦裁秀句。天閒一我，更愧尔、高三十五。只小窗、慵梦桥西，约略岁朝吟趣。
临江仙·己丑除夕
作者：王鹏运
朝代：清

爆竹声中催改岁，年年此夕殊乡。天涯兄弟各相望。几时归去，谈笑醉春觞。已是向平昏嫁了，名山愿好谁偿。休从镜听卜行藏。春花秋月，流转任风光。
临江仙·拟稼轩
作者：王鹏运
朝代：清

暮北朝南忙底许，多时齿冷樵风。先生疏放是天慵。醉乡閒日月，安稳住无功。注籍黄齑三百瓮，腐儒食料原充。思量无地著穷通。忘机秋水观，得意大槐宫。
临江仙·枕上得家山二语，漫谱此调，梦生于想，歌也有思，不自知其然而然也
作者：王鹏运
朝代：清

歌哭无端燕月冷，壮怀销到今年。断歌凄咽若为传。家山春梦里，生计酒杯前。茆屋石田荒也得，梦归犹是家山。南云回首落谁边。拟呵湘水壁，一问左徒天。
倦寻芳·初夏和沤尹
作者：王鹏运
朝代：清

晚花飏蕊，新涨添痕，芳序轻换。寂寞东园，春事去来谁见。点屐长愁苔径滑，穿林惊又禽声变。掩帘栊，试香心宛转，暗灰残篆。看槛外、沈阴如墨，恻恻生衣，寒意犹恋。漫想薰风，肠断绿云天远。午枕时攲归梦熟，屏山閒倚吟情倦。话相思，付空梁、调雏双燕。
八声甘州·芳菲已歇欢事去心浊酒孤吟悽然念远不识一声河满视此何如耳
作者：王鹏运
朝代：清

甚年年花底说春归，今年倍伤情。倚阑干不语，水分新绿，天蹙遥青。点检奚囊题句，剩得瘗花铭。消受清和意，帘额尘轻。愁里漫听鶗鴂，算天涯啼彻，都是离声。怅故人不见，落日自高城。更休逐、孤云南望，但平林、如荠野烟生。家山远、写朱弦恨，谁吊湘灵。
八声甘州·送伯愚都护之任乌里雅苏台
作者：王鹏运
朝代：清

是男儿万里惯长征，临歧漫凄然。只榆关东去，沙虫猿鹤，莽莽烽烟。试问今谁健者，慷慨著先鞭。且袖平戎策，乘传行边。老去惊心鼙鼓，叹无多忧乐，换了华颠。尽雄虺琐琐，呵壁问苍天。认参差、神京乔木，愿锋车、归及中兴年。休回首，算今宵月，犹照居延。
八犯玉交枝·寄园朱藤
作者：王鹏运
朝代：清

门掩青槐，架攲朱珞，曲径倩痕低亚。惟有玲珑檐外月，惯见琴尊潇洒。寻芳携酒，最怜才魄销魂，花前吟事凭谁话。长记采香搴蔓，年年初夏。惆怅旧日楼台，翠阴覆处，黯然愁对鸳瓦。问谁信、东风袅娜。也分占、沧州残画。尽输与、梨云影谢。腥尘不涴红阑罅。只梦忆繁枝，天池甚日归来也。
关河令
作者：王鹏运
朝代：清

边声沈沈雁共语，作一天愁绪。望极关河，寒深云欲度。天涯何限旧侣，枉自恋、楼台高处。断梦都忘，衾尘谁念取。
凄凉犯·用白石韵
作者：王鹏运
朝代：清

夕阳一抹。风帘静、清吟不尽萧索。钿车宝马，欢情转首，恨生清角。伤春梦恶，断红沁、残阳影薄。甚悤悤、珠幡彩胜，障眼总尘漠。休念开元日，尺五城南，蹋歌声乐。麝尘溅处，颤鸾龙、宝钗零落。海样莺花，俊游事、铜驼记著。只疏梅、月底弄影未负约。
减字木兰花
作者：王鹏运
朝代：清

婆娑醉舞，呵壁无灵天不语。独上荒台，秋色苍然自远来。古人不见，满目荆榛文字贱。莫莫休休，日凿终为混沌忧。
减字木兰花·拟樵歌
作者：王鹏运
朝代：清

人生行乐，老子婆娑歌带索。苍鹘参军，竿木逢场底是真。壶公知我，独醒何人真计左。梦绕云屏，一桁山如故国青。
凤凰台上忆吹箫·社集香草亭赋箫
作者：王鹏运
朝代：清
体裁：词

明月依然，玉人何处，画桥流水参差。记短歌催酒，惜别年时。休问笛家旧谱，寒食近、烟柳丝丝。怜消受、分香手汗，浥润唇脂。孤飞。野云迹渺，还一舸烟波，自和新词。问岁寒叠鼓，春梦应迷。何事潜蛟夜舞，歌慷慨、怀古增悲。频吟弄、夫君未来，要眇谁思。
南乡子
作者：王鹏运
朝代：清

山色落层城。部为尘多减旧青。只有看山前度客，愁生。独倚高楼眼倦横。檐角暮云停。怀远伤高泪欲倾。昨梦横汾西去路，声声。塞雁惊寒不忍听。
南乡子
作者：王鹏运
朝代：清

斜月半胧明，冻雨晴时泪未晴。倦倚香篝温别语，愁听，鹦鹉催人说四更。此恨拚今生，红豆无根种不成。数遍屏山多少路，青青，一片烟芜是去程。
南乡子
作者：王鹏运
朝代：清

烂醉复奚疑，红瘦偏怜众绿肥。听遍禽言行不得，谁知，坐看春光冉冉归。底事有成亏，一曲英皇远别离。待把长竿浮大泽，依依，云水微茫意转迷。
南乡子·斜月半胧明
作者：王鹏运
朝代：清

斜月半胧明，拣雨晴时泪未晴。倦倚香篝温别语，愁听，鹦鹉催人说四更。此恨拚今生，红豆无根种不成。数遍屏山多少路，青青，一片烟芜是去程。
卜算子
作者：王鹏运
朝代：清

盼到月轮圆，夜夜期三五。谁信清光欲满时，偏被纤云妒。七十二鸳鸯，交颈花閒住。谁信成双作对飞，剩遣孤鸾舞。
卜算子·影照小像，倩颖生作图，先之以词
作者：王鹏运
朝代：清

搆景未须奇，要称萧閒我。丘壑中閒谢幼舆，此意平生颇。湍急倩山拦，峰崱将云裹。云淡山虚水自清，终老斯乡可。
卜算子·拟萧閒
作者：王鹏运
朝代：清

把酒酹黄花，人尽陶彭泽。三径无资也是归，此意谁能得。漫颂北风诗，自愧南村宅。凭仗秋山为解嘲，明秀森寒碧。
唐多令
作者：王鹏运
朝代：清

掠鬓练花长，筠棚卷夕凉。晚风轻、煖玉生香。记得酒阑新月上，频倚醉、近钗梁。老去不禁狂，通帘泥旧芳。话青楼、残梦荒唐。知是温柔知薄倖，好持似、少年场。
唐多令·四月初九日作
作者：王鹏运
朝代：清

春树噪昏鸦，春城咽暮笳。正纷纷、红雨迷花。都是东风来往路。恁回首，便天涯。帘幕几重遮，深深燕子家。莫思量、旧日繁华。纸醉金迷谁会得。已春色，一分差。
唐多令·衰草和穗平
作者：王鹏运
朝代：清

难刬是愁根，连天没烧痕。漫萋萋、回首青门。陌上铜驼如解语，定相向、怨王孙。别恨共谁论，凭高空断魂。更无烦、腊鼓催春。不见潜行悲杜老，曲江上、几声吞。
塞翁吟
作者：王鹏运
朝代：清

万木酣风处，空际暮色萧森。暗雨气，小楼阴。听高下蝉吟。雷声忽送千山响，惊破众窍如喑。看一霎、断云沈。卷舒本无心。清琴。商歌歇，苔痕细数，香径渺、前游重寻。任逐热、长安褦襶，自高卧、世觅羲皇，散发抽簪。浓雰未解，望里悬知，犹郁疏襟。
塞翁吟
作者：王鹏运
朝代：清
体裁：词

万木酣风处，空际暮色萧森。暗雨气，小楼阴。听高下蝉吟。雷声忽送千山响，惊破众窍如喑。看一霎、断云沉。
卷舒本无心。清琴。商歌歇，苔痕细数，香径渺、前游重寻。任逐热、长安褦襶，自高卧、世觅羲皇，散发抽簪。浓雰未解，望里悬知，犹郁疏襟。
声声慢·辛园小憩同旭庄
作者：王鹏运
朝代：清

杂花铺绣，浅草裁茵，凭栏野色浮空。败柳枯荷，商声递入金风。悤悤载花载酒，对閒园、才识秋容。悄相向，借吴波涨绿，与洗尘红。谁唱白铜鞮曲，趁如云娇马，流水西东。桥下龟鱼，也应惊到吟筇。风光自延倦客，倚残曛、閒数疏钟。海天回，寄愁心、塞外断鸿。
天香·鹿港香
作者：王鹏运
朝代：清

百合熏薇，千丝袅玉，氤氲小叶初展。翠缕筠筒，炷添螺甲，约略海南春浅。温黁半袖，浑不数、牟尼珠串。点检西溪旧制，枨触玉台残怨。绝怜麝尘捣遍。怕蛮腥、等閒还染。算只翠篝留得，旧情一线。芳讯依然月底，甚泛入槎风似天远。纤缕萦帘，南云梦剪。
太常引
作者：王鹏运
朝代：清

画阑秋气与云平。病起怯衣轻。吟思底凄清。听依约蛩声雁声。宁馨老子，十围便腹，空洞尽容卿。青眼几时横。看山色新来瘦生。
太常引
作者：王鹏运
朝代：清

绿槐蝉咽午阴趖，残梦尚婆娑。不是爱婆娑，这几日、风多雨多。迎凉散带，销忧击柱，醉醒一行窝。揽镜意蹉跎。叹白发催人几何。
定风波·和瞻园韵
作者：王鹏运
朝代：清
体裁：词

愁里清尊莫放停，笑看伶锸是归程。绕树奇鸧啼不止，曾几，旧时春色酒边青。识字毫端通画意，审音窌畔得宫声。活计安排支枕睡，谁醉，生先无梦也无醒。
尉迟杯·次沤尹寄弟韵
作者：王鹏运
朝代：清

和愁凭。槛曲冷、迤逦斜阳影。凄迷一角残山，心事遥天催暝。飞鸿送响，惊独客、空堂酒初醒。飐清霜、几叶宫槐，乱鸦如墨栖定。谁念旧日神州，看青暗、齐烟九点寒凝。清渭东流无消息，衰泪与、银瓶水迸。长歌断、悲风自发，正尘黯、铜驼泣露梗。问柴桑、甚日归来，就荒空忆三径。
山花子
作者：王鹏运
朝代：清

天外冥鸿不可招，十年心迹负团瓢。老境苍寒谁慰藉、月轮高。懒到冬山惟耐睡，愁呼浊酒等閒浇。赖有梅梢春信逗、两三椒。
徵招·夔生自广陵游鄂，赋词寄怀却和
作者：王鹏运
朝代：清

几年落拓扬州梦，樊川倦游情味。一笛落梅风，又吟蓬孤倚。江山仍画里。祇无那、暮天愁翳。白帢飘零，红箫岑寂，暗销英气。迢递。楚天长，怀人处、扁舟旧时曾系。黄鹤倘归来，问飞仙醒未。行歌休吊祢。怕尘涴、素襟残泪。断云碧，醉拂阑干，正夜空如水。
徵招·得夔生白门书却寄
作者：王鹏运
朝代：清

雁声催落空梁月，凄然顿惊离绪。料得据梧吟，镇沈冥谁语。露荷彫枉渚。更休问、采香俦侣。赖有西山，向人依旧，数峰清苦。独酌不成欢，霜风紧、落叶打窗如雨。萧瑟对江关，忆兰成词赋。秣陵秋几许。定愁满、古台烟树。夜堂悄，有梦从君，化断云千缕。
徵招·过观音院追悼畴丈用梦窗九日怀杨守斋韵
作者：王鹏运
朝代：清

林梢旧洒西州泪，惊随暗尘飞到。吟思满苍烟，恨倚阑人渺。残僧惊客老。问哀乐、中年多少。冷落招提，梦痕重省，晚钟催觉。翻幸锦鲸游，胡笳怨、不入高山琴调。愁影乱蒹葭，尽长歌攲帽。淩云书势好。与谁證酒边孤抱。料今夜、月落梁空，定断魂凄照。
念奴娇·二月十二日妙光阁下感赋
作者：王鹏运
朝代：清

沈屯云乱，倚阑干愁对，春山颜色。芳事无情翻有信，依旧小桃红坼。鸟语关关，帘痕滟滟，容易繁华掷。楼台无恙，到来多少尘隔。漫忆楚客当年，朋笺花底，秀语分寒碧。吹泪庭槐亲酹取，此是沧桑曾历。落日琴声，遥天蜃气，新恨谁销得。回肠断尽，隔篱休送残笛。
念奴娇·叠韵酬渔公
作者：王鹏运
朝代：清

津梁疲矣，且相从一饱、茆檐不托。输与閒閒云意懒，不似客游轻作。残霸关河，悲秋时节，对酒浑忘酌。绮怀微倦，满前新句慵索。何必憔悴兰成，江潭赋就，始解伤摇落。官柳垂垂低飐影，能值几絇丝络。白发閒搔，青山长往，万事风鸣铎。故人书报，菊花期就前约。
念奴娇·和仲渊似园小坐用玉田韵
作者：王鹏运
朝代：清

馀寒犹滞，甚槐街喧遍、报晴钟鼓。芳节三分都过二，阑槛几家春聚。渔父桃花，王孙芳草，休问年时路。西山今日，高楼心事无数。那得却扫如君，不知许事，自适閒中趣。老境闭门思种菜，未要木奴千树。长剑慵看，酒杯掷下，飞梦沧州去。化为两鸟，忘机共狎鸥鹭。
念奴娇·日望楼春眺有怀仲弓
作者：王鹏运
朝代：清

东风吹面，又等閒春色，三分过二。欢事难期花易老，莫放阑干閒里。怨极书空，愁来说梦，旧曲还慵理。春云无恙，林莺休诉憔悴。遥指一角飞檐，百年裙屐，盛江家亭子。韦杜风烟天尺五，销得流光如水。经醉湖山，笑人鱼鸟，自惜登临意。小桃红绽，嫣然知向谁媚。
念奴娇·星岑为题戴笠图，殷殷以事功相勖勉倚调赋谢并致愧辞
作者：王鹏运
朝代：清

男儿堕地，看风云咫尺，几曾心死。也识荒鸡声不恶，无那鬓星星矣。铅杵生涯，欋椎事业，俯仰犹馀耻。箧中鸣剑，夜深休吐光气。堪叹得失鸡虫，百年未满，寸寸弯强似。坐对画图心语口，蓑笠谅非难事。丘壑因循，尘埃褦襶，微尚仍虚寄。愧君良厚，拂衣行钓云水。
念奴娇·登旸台山绝顶望明陵
作者：王鹏运
朝代：清

登临纵目，对川原绣错，如襟接袖。指点十三陵树影，天寿低迷如阜。一霎沧桑，四山风雨，王气消沈久。涛生金粟，老松疑作龙吼。惟有沙草微茫，白狼终古，滚滚边墙走。野老也知人世换，尚说山灵呵守。平楚苍凉，乱云合沓，欲酹无多酒。出山回望，夕阳犹恋高岫。
念奴娇·逭暑焦山自然庵，为庵主六公题如此江山图，用东坡赤壁韵
作者：王鹏运
朝代：清

云埋浪打，想髯翁、当日吟边风物。问讯江山无恙否，目断岩岩苍壁。断续惊涛，联翩游屐，好句留冰雪。焦仙醒未，为予唤起英杰。最是枨触愁心，禅天梵放，云外清笳发。扑地苍烟飞不起，海气浮空明灭。秋色西来，中原北望，天远青如发。孤光不改，多情祇有圆月。
恋绣衾·拟梅溪
作者：王鹏运
朝代：清

淡蛾山色入画真，扑游衫、都是翠痕。写不尽、幽修意，把诗魂、分付断云。软红眯眼长安市，底相看、还似故人。乍忆得、妆台畔，点吴娘、眉黛晕新。
扫花游·丰台菊花零落同槐卢粹父泥饮丛祠倚此索和
作者：王鹏运
朝代：清

弯环十八，是丹凤城西，卖花村路。旧游忆否。又苍烟偷换，秾春歌舞。好约来迟，一片秋声在树。自凝伫。叹著意访秋，秋转无据。酾酒重吊古。记往日词人，醉香深坞。远山翠缕，尚依稀认得，那人眉妩。倦倚西风，误却红牙旧谱。唤归去。听丛祠暮天钟鼓。
摸鱼子·以汇刻宋元人词赠次珊，承赋词报谢，即用原调酬之
作者：王鹏运
朝代：清

莽风尘、雅音寥落，孤怀郁郁谁语。十年铅椠殷勤抱，弦外独寻琴趣。堪叹处，恁拍到、红牙心事纷如许。低佪吊古。试一酹前修，有灵词客，知我断肠否。文章事，覆瓿代薪朝暮。新声那辨钟缶。怜渠抵死耽佳句，语便惊人何补。君念取，底断谱、零缣留得精神住。停辛伫苦。且醉上金台，酣歌击筑，杂遝任风雨。
摸鱼子·瑟轩前辈阅近作拜新月词，有句云：钓竿百尺缀珊瑚，不羡麒麟阁上图。欲取鳌鱼斫作脍，问君何处觅沽屠。盖檃括词中语也，倚此奉答
作者：王鹏运
朝代：清

镇无聊、一尊相属。罪言君试听取。管城食肉都无相，妄意凤脩麟脯。君且住。问鲭合侯家，胜得齑盐否。书空自语。叹臣朔常饥，将军负腹，奇气向谁吐。麟阁上，往事不堪细数。算来图画难据。高平博陆皆人杰，属国尔来何许。休起舞。便燕颔、权奇无觅封侯处。歌予和汝。纵掣得金鳌，凫髦未扫，莫慰此情苦。
月华清·壬寅中秋
作者：王鹏运
朝代：清

金粟浮香，冰轮碾玉，閒庭风物如画。弄影婆娑，一笑尘襟都洒。倩西风、丁属姮娥，休更遣、罗云萦惹。愁话。忆年时断梦，醒来还怕。难忘瑶台清暇。是佳约延秋，朋笺催砑。把盏怀人，自酹孤光遥夜。试说与、镜里悲欢，尽销得、吟边陶写。慵借。问游仙枕畔，彩鸾谁跨。
木兰花慢·归德访西陂故址
作者：王鹏运
朝代：清

纬萧图画里，记亲见、草堂幽。甚浴鸭池荒，栖莺柳老，春淡成秋。汀洲。钓人居处，有平泉、树石记中收。剩得残山一角，冷烟低罥閒愁。悠悠。往事问沙鸥。文采宋黄州。是少日兵戈，承平觞咏，投老菟裘。扁舟。待盟旧隐，怅暮天、无际乱云流。怕有夷歌夜起，惊心慵听渔讴。
杨柳枝 其一 拟花閒
作者：王鹏运
朝代：清

赋里长杨旧有名，即看眉样亦倾城。春风软入朝元阁，莫更思量作雨声。
杨柳枝 其二 拟花閒
作者：王鹏运
朝代：清

飞絮空濛锁画楼，年年寒食听离留。争信龙池三二月，片风丝雨欲惊秋。
杨柳枝·拟花閒
作者：王鹏运
朝代：清

赋里长杨旧有名，即看眉样亦倾城。春风软入朝元阁，莫更思量作雨声。飞絮空濛锁画楼，年年寒食听离留。争信龙池三二月，片风丝雨欲惊秋。
梦横塘·野凫潭芦花
作者：王鹏运
朝代：清

短埼飞雪，别浦流云，暮天凉意初觉。野色遥连，暗隔断、红香城郭。刻意寻秋，不堪愁鬓，等閒迷著。忆扁舟旧隐，月落潮生，游情倦，风波恶。江亭记得春归，正迷离万绿，雨润阑角。短笛声催，愁更说、蹋青前约。最怜是、惊鸥断雁，聚影澄潭怨漂泊。付与霜枫，冷红独舞，媚西风帘幕。
水调歌头·初至金陵，诸公会饮秦淮，酒边感兴索瞻园葱石积馀和
作者：王鹏运
朝代：清

微风转城曲，凉意乍先秋。不知今夕烟月，何事为人留。欲访齐梁陈迹，但见珠歌翠舞，镫火夜光浮。孤啸倚舷立，酾酒酹沙鸥。兴亡事，醉醒里，恨悠悠。微茫空外云气，直北是神州。为闻青溪蚱蜢，来往撇波双桨，载得几多愁。漫洒新亭泪，吟思渺沧洲。
水调歌头·淮安舟中
作者：王鹏运
朝代：清

唱我远游曲，唤起大鱼听。百年知几行乐，莫视酒杯轻。记取明朝重九，访古文游台畔，黄菊重寻盟。吟啸霜风里，破帽恰多情。吊王孙，淮水曲，酒还倾。丛芦风过瑟瑟，似作不平鸣。身计正须温饱，底用登坛开国，一掷徇浮名。试看沧波冷，瓯梦不能惊。
水龙吟·乙未燕九日作
作者：王鹏运
朝代：清

东风不送春来，如何只送边声至。断云阁雨，帘栊似梦，冷清清地。炉火慵温，唐花欲谢，恼人天气。更无端清角，乍凄还咽，真为唤，新愁起。记得年年燕九，闹铜街、春声如沸。香车宝马，青红儿女，白云观里。节物惊心，清游谁续，好怀难理。算胜他铁甲，冲塞堕指，向沙场醉。
水龙吟·分韵赋白芍药得后字
作者：王鹏运
朝代：清

倚阑独殿群芳，肯将颜色随红瘦。冰壶凝液，玉槃承露，蝶窥蜂逗。压架酴醾，吹帘柳絮，影迷阶甃。怅彩鸾信渺，月斜烟淡，知甚处，香来骤。歌舞扬州最好，正春浓、琼花开后。含颦欲语，将离有恨，粉痕微皱。和露簪馀，娇分素靥，酥凝纤手。只鬓丝老去，西园寂寞，把韶华负。
水龙吟·平生嗜睡成癖，读天籁集睡词，深有契于予怀者。戏用原韵以志赏心
作者：王鹏运
朝代：清

举头十丈尘飞，人閒何许埋愁地。颓然一笑，玉山自倒，春生梦寐。我已相忘，蕉阴覆鹿，槐根封蚁。叹无情世故，仓皇逐热，问谁识，于中味。漫说朝来拄笏，最宜人、西山晴翠。何如一枕，忘机息影，黑甜乡里。万事悠悠，百年鼎鼎，付之酣睡。待黄鹂三请，窥园乘兴，倩花扶起。
水龙吟·惠山酌泉
作者：王鹏运
朝代：清

黛眉不点吴娃，淩波独秀空烟际。疏林霜染，深蹊苔涩，虚堂澜绮。溅沫跳珠，清声泻玉，石鳞荒翠。自凭阑照影，古人不见，閒愁逐，轻鸥起。一桁竹炉烟细。卧听松、筝琶净洗。孤怀谁识，临风把盏，低徊问水。斜日游船，古阴秋苑，笙歌催醉。唤铜瓶载取，归来重试，在山泉味。
水龙吟·戊戌小除立己亥春梦湘同作
作者：王鹏运
朝代：清

岁寒禁惯冰霜，隔年翻讶春何早。锦幡飐处，玉梅香里，酹春一笑。春遣侬愁，侬将春负，闷怀丁倒。算重城烟景，花明柳媚，原未觉，繁华少。大块文章谁假，占春先、翠蛾儿闹。番风无赖，催完芳信，便催人老。金埒游情，玉壶吟思，莫教閒了。看忘情彩胜，盈盈弄影，向钗梁袅。
沁园春
作者：王鹏运
朝代：清

词汝来前！酹汝一杯，汝敬听之。念百年歌哭，谁知我者，千秋沆瀣，若有人兮。芒角撑肠，清寒入骨，底事穷人独坐诗。空中语，问绮情忏否？几度然疑。玉梅冷缀莓枝，似笑我、吟魂荡不支。叹春江花月，竞传宫体，楚山云雨，枉托微词。画虎文章，屠龙事业，凄绝商歌入破时。长安陌，听喧阗箫鼓，良夜何其。词告主人，釂君一觞，吾言滑稽。叹壮夫有志，雕虫岂屑，小言无用，刍狗同嗤。捣麝尘香，赠兰服媚，烟月文章格本低。平生意，便俳优帝畜，臣职奚辞。无端惊听还疑，道词亦、穷人大类诗。笑声偷花外，何关著作，情移笛里，聊寄相思。谁遣方心，自成沓舌，翻讶金荃不入时。今而后，倘相从未已，论少卑之。
沁园春 其二 代词答
作者：王鹏运
朝代：清

词告主人，釂君一觞，吾言滑稽。叹壮夫有志，雕虫岂屑，小言无用，刍狗同嗤。捣麝尘香，赠兰服媚，烟月文章格本低。平生意，便俳优帝畜，臣职奚辞。无端惊听还疑，道词亦、穷人大类诗。笑声偷花外，何关著作，情移笛里，聊寄相思。谁遣方心，自成沓舌，翻讶金荃不入时。今而后，倘相从未已，论少卑之。
沁园春·其一
作者：王鹏运
朝代：清

词汝来前！酹汝一杯，汝敬听之。念百年歌哭，谁知我者，千秋沆瀣，若有人兮。芒角撑肠，清寒入骨，底事穷人独坐诗。空中语，问绮情忏否？几度然疑。玉梅冷缀莓枝，似笑我、吟魂荡不支。叹春江花月，竞传宫体，楚山云雨，枉托微词。画虎文章，屠龙事业，凄绝商歌入破时。长安陌，听喧阗箫鼓，良夜何其。
洞仙歌·吴江枫老，以杂树閒之，尤鲜丽可玩，舟中读玉泉咏叶诸词，即用其韵以志幽赏
作者：王鹏运
朝代：清

疏黄败绿，爱寒林江步。掩映吴枫冷红舞。炫秋容、最是径转帆回，鸦背闪、点点夕阳明处。暮山岚翠敛，持底明妆，认取笼烟几行树。老去绮情删，沟水东西，愁更忆、题琼残句。尽艳入、诗心比春花，叹谁识鏖霜，岁寒良苦。
浣溪沙
作者：王鹏运
朝代：清

老去耽游藉息机，四年三度此停騑。巫山仍隔楚云西。野驿风高尘漠漠，首春寒重雾霏霏。醉呼浊酒自添衣。
浣溪沙 其一 叠韵答次珊
作者：王鹏运
朝代：清

许事人閒未要知，杜鹃声里日迟迟。低头臣甫更无诗。身世相看原虮虱，文章何处不骈枝。楚兰肠断独醒时。
浣溪沙 其二 叠韵答次珊
作者：王鹏运
朝代：清

万里长风万里沙，晚晴消息散馀霞。百年趢趗是生涯。短锸未妨行处荷，戒香不放定中斜。且拈新句酹新花。
浣溪沙·叠韵答次珊
作者：王鹏运
朝代：清

许事人閒未要知，杜鹃声里日迟迟。低头臣甫更无诗。身世相看原虮虱，文章何处不骈枝。楚兰肠断独醒时。万里长风万里沙，晚晴消息散馀霞。百年趢趗是生涯。短锸未妨行处荷，戒香不放定中斜。且拈新句酹新花。
浣溪沙·拟梅屋
作者：王鹏运
朝代：清

渐觉新寒上被池，曲屏山亚梦云敧。团团明月影愁窥。试展眉图迷眼缬，暗移裙钗惜腰肢。刀圭难已有情痴。
浣溪沙·题丁兵备丈画马
作者：王鹏运
朝代：清

苜蓿阑干满上林，西风残秣独沈吟。遗台何处是黄金。空阔已无千里志，驰驱枉抱百年心。夕阳山影自萧森。
浣溪沙题丁兵备丈画马
作者：王鹏运
朝代：清

苜蓿阑干满上林，西风残秣独沉吟。遗台何处是黄金？空阔已无千里志，驰驱枉抱百年心。夕阳山影自萧森。
浪淘沙·自题庚子秋词后
作者：王鹏运
朝代：清

华发对山青，客梦零星。岁寒濡呴慰劳生。断尽愁肠谁会得，哀雁声声。心事共疏檠，歌断谁听。墨痕和泪渍清冰。留得悲秋残影在，分付旗亭。
清平乐·十四日晨起意有所会，率笔书此，以俟赏音
作者：王鹏运
朝代：清

花閒清坐，坐久浑忘我。好句自来还错过，断续幽禽如和。邈然山水虚深，昭文欲鼓无琴。谁信百年泡幻，等閒一刻千金。
清平乐·次园公韵
作者：王鹏运
朝代：清

百年草草，元发无多了。负手长空看过鸟，青镜本无尘到。逍遥我笑南华，华胥梦里谁家。好是春风浩浩，吹开吹落千花。
渡江云·清真集中诸调，梦窗多拟作，俊茂处能似之，言外绝不相袭。四月十有八日，意有所触，偶拈是解
作者：王鹏运
朝代：清

流红春共远，梦迷紫曲，风迫海云飞。近来沽酒伴，除指青旗。那处系斑骓，黄金铸泪，记弄珠、江上人回。怀旧吟、笑持明镜，流影共徘徊。天涯。殷勤别绪，只有何戡，黯愁生清渭。回首怜、蓬莱云气，都隔红埃。东风无奈流莺老，那更禁、鶗鴂声催。休采撷、江南红豆谁栽。
满庭芳·篝灯夜坐，忽闻清歌，坠欢枨触，渺兮馀怀也
作者：王鹏运
朝代：清

风露高寒，蛩螀怨抑，夜阑人倚灯篝。暗尘惊落，何处发清讴。已是潘郎老去，青衫在、鬓减花羞。十年恨，无端枨触，肠断旧风流。风流弹指处，画中人远，梦里春柔。料记曲当时，红豆还留。倩取窥帘淡月，悲欢事、一例全句。霜华重，丁丁漏水，银箭咽潜虬。
满江红
作者：王鹏运
朝代：清

笑揖青山，便从此、云归也得。试认取、半塘东畔，峰峦闟辟。陶令未开三益径，扈君早办千秋宅。更无烦、记莂告山灵，应相识。碑漫拟，征西勒。冢未近，要离侧。只随宜呼取，酒人诗伯。地下竟偿偕隐愿，区中何日劳生息。和长吟、神往白杨风，秋萧瑟。
满江红·敬书岳忠武王赠吴将军宝刀行墨迹后
作者：王鹏运
朝代：清

雷雨空堂，惊展卷、龙蛇起陆。瞻拜处、凛然如见，剑光盈轴。灏气纵横山欲撼，交情郑重杯相属。想夜阑、盾墨洒淋漓，歌还哭。喑呜气，悲凉曲。千万遍，循环读。叹王刀可假，何堪重辱。怅望千秋人不见，想寻一辙车还覆。问谁欤、雪涕和哀歌，燕台筑。
满江红·朱仙镇谒岳鄂王祠敬赋
作者：王鹏运
朝代：清

风帽尘衫，重拜倒、朱仙祠下。尚仿佛、英灵接处，神游如乍。往事低徊风雨疾，新愁黯淡江河下。更何堪、雪涕读题诗，残碑打。黄龙指，金牌亚。旌旆影，沧桑话。对苍烟落日，似闻叱咤。气詟蛟鼍澜欲挽，悲生笳鼓民犹社。抚长松、郁律认南枝，寒涛泻。
满江红·辛峰没于泰州，七月三日设奠成服，赋此招魂，老怀惨结，墨泪俱枯矣
作者：王鹏运
朝代：清

泪洒椒浆，谁信道、望风酹尔。试屈指、天涯骨肉，祇今馀几。一个那堪今又弱，诸孤藐尔知何似。最伤心、愁病念兄衰，书新至。对床约，归耕计。投老待，君料理。甚无端噩梦，惊人至此。地下倘仍亲舍伴，固应胜我悽惶耳。赋招魂、如墨海云昏，魂来未。
满江红·送安晓峰侍御谪戍军台
作者：王鹏运
朝代：清

荷到长戈，已禦尽、九关魑魅。尚记得、悲歌请剑，更阑相视。惨澹烽烟边塞月，蹉跎冰雪孤臣泪。算名成、终竟负初心，如何是。天难问，忧无已。真御史，奇男子。只我怀抑塞，愧君欲死。宠辱自关天下计，荣枯休论人间世。愿无忘、珍惜百年身，君行矣。
点绛唇·拟秋岩
作者：王鹏运
朝代：清

莫更凭高，阑珊草色天涯暮。乱山无数，云意閒如许。一叶扁舟，梦到寻诗处。愁延伫，断鸿声苦，寂寞龙湫雨。
点绛唇·饯春
作者：王鹏运
朝代：清

抛尽榆钱，依然难买春光驻。饯春无语。肠断春归路。春去能来，人去能来否。长亭暮。乱山无数。只有鹃声苦。
点绛唇·饯春
作者：王鹏运
朝代：清
体裁：词

抛尽榆钱，依然难买春光驻。饯春无语，肠断春归路。
春去能来，人去能来否。长亭暮，乱山无数，只有鹃声苦。
玉楼春 其一 和小山韵
作者：王鹏运
朝代：清

落花风紧红成阵，睡重不知春远近。筝弦声涩镇慵调，燕语情多羞借问。屏山苦隔天涯信，咫尺关河千万恨。楼前芳草远连天，望眼不随芳草尽。
玉楼春 其三 和小山韵
作者：王鹏运
朝代：清

不辞沈醉东风里，笑解金鱼能值几。四条弦语软于烟，一桁帘痕清似水。醉调银甲寒浸指，只有翠尊知客意。酒云红晕衬微涡，解向歌尘凝处起。
玉楼春 其二 和小山韵
作者：王鹏运
朝代：清

閒云何止催春晚，遮断望京楼上眼。犀帘有隙漏香多，鲛帕无情盛泪满。柔肠已逐鹍弦断，风外阑干凭不煖。归来十九醉如泥，禁得良宵更漏短。
玉楼春·其一
作者：王鹏运
朝代：清

好山不入时人眼，每向人家稀处见。浓青一桁拨云来，沈恨万端如雾散。山灵休笑缘终浅，作计避人今未晚。十年缁尽素衣尘，雪鬓霜髯尘不染。
玉楼春·和小山韵
作者：王鹏运
朝代：清

落花风紧红成阵，睡重不知春远近。筝弦声涩镇慵调，燕语情多羞借问。屏山苦隔天涯信，咫尺关河千万恨。楼前芳草远连天，望眼不随芳草尽。閒云何止催春晚，遮断望京楼上眼。犀帘有隙漏香多，鲛帕无情盛泪满。柔肠已逐鹍弦断，风外阑干凭不煖。归来十九醉如泥，禁得良宵更漏短。不辞沈醉东风里，笑解金鱼能值几。四条弦语软于烟，一桁帘痕清似水。醉调银甲寒浸指，只有翠尊知客意。酒云红晕衬微涡，解向歌尘凝处起。
玉漏迟
作者：王鹏运
朝代：清

望中春草草。残红卷尽，旧愁难扫。载酒园林，往日游情倦了。几点飘零花絮，作弄得、阴晴多少。归梦好。宵来犹记，骖鸾亲到。尾长翼短如何，算愁里听歌，也伤怀抱。烂锦年华，谁信春残恁早。留取花梢日在，休冷落、旧家池沼。吟思悄。此恨鹧鸪能道。
玉漏迟·百穫亭夜宴有赠
作者：王鹏运
朝代：清

清歌花外袅，卅年绮梦，无端惊觉。影散优昙，那似情尘难扫。枨触青衫泪点，又雏燕、泥人痴小。新恨悄。渭城还唱，何戡凄调。几度顾影临风，问旧日当歌，是何年少。花落花开，诗里刘郎轻老。愁诉贞元轶事，只我也、不禁潦倒。休暗恼。明朝镜霜添了。
瑞鹤仙·古微移居上斜街，邻顾侠君小秀野草堂，即查查浦故居也，赋词徵和，因忆咸同间吾宗龙壁翁居此，时适得王元章墨梅十二巨帧，遂榜其西斋曰十二洞天梅花书屋，事见龙壁山房庚申集藉广，古微所未备，并以谂后之志东京梦华者，俾有考焉
作者：王鹏运
朝代：清

翠深天尺五，认秀野风流，银湾斜处。閒鸥淡容与。是百年见惯，骚坛旗鼓。春风胥宇。想生香、梅花万树。正南窗、煖入横枝，约略洞天云古。凝伫。朋笺旧事，挂笏高情，承平簪组。藤交阴妩。谁共觅，旧题句。劝先生莫忘，玉壶觞我，准备新诗赏雨。怕窥檐、一角西山，笑人自苦。
祝英台近·古微见示新作，吟讽不能去口，依韵成此，不足言和也
作者：王鹏运
朝代：清

袖藏钩，花覆局，一一坠欢记。筝雁尘封，慵觅个人字。是谁玉笛飞声，星辰昨夜，又容易、梦云吹起。忆前事，争信冷落琴心，相如倦游矣。吹絮拈花，愁多忏无计。早知中酒光阴，困人如此。悔轻到、碧油帘底。
祝英台近·次韵道希感春
作者：王鹏运
朝代：清

倦寻芳，慵对镜，人倚画阑暮。燕妒莺猜，相向甚情绪。落英依旧纷纷，轻阴难乞，枉多事、愁风愁雨。小园路，试问能几消凝，流光又轻误。联袂留春，春去竟如许。可怜有限芳菲，无边风月，恁都付、等閒花絮。
秋宵吟·雾雨酿寒，秋光向尽，和鹤公
作者：王鹏运
朝代：清

冷云低，败叶委。又到秋光婪尾。东园畔、记醉绿酬红，饯春曾几。思缠绵，意旖旎。撩乱愁丝难理。西风悄、又雾雨冥迷，酿寒如此。赖有黄花，共晚节、傲霜未已。故人书断，海客谈空，何物能令公喜。安得沧江里。一叶淩波，深入万苇。溯空明、弄笛船唇，歌阕明月正在水。
绮寮怨·以畴丈鹤公所书联吟词卷属叔问作感旧图于后卷，中同人惟瑟公与予尚无恙，而十年久别，万里相望，叹逝伤离，不能已已。用美成涩体以写呜咽
作者：王鹏运
朝代：清

莫向黄垆回首，断歌催恨生。听燕语、似惜华年，行吟处、藓径尘凝。东风吹愁不去，空赢得、泪墨怀袖盈。忆旧游、望渺孤云，人天感、叹息还自惊。想念素襟共倾。阑干万里，花前惜别同凭。顾影伶俜。剩华发、对山青。江关故人无恙，试说与、若为情。今宵酒醒。空梁月落处、愁更明。
胡捣练
作者：王鹏运
朝代：清

年年芳事厌唐花，梦想江梅烟蒳。谁信铜瓶冰合，愁对寒云压。老去无味已多时，冻酒和愁频呷。寄语寒香休怯，好趁元绥腊。
花犯·用清真韵
作者：王鹏运
朝代：清

渭城西，丝丝倦柳，催人试愁味。雪欺霜缀，休更说腰肢，风外纤丽。玳筵旧日清歌倚，投壶天正喜。尚仿佛、云屏寒浅，添香偎绣被。梨园至今散如烟，风尘共吊影，惊心彫悴。肠暗断，凝碧上、管弦凄坠。东风飏、落花似雪，谁更识、龟年愁病里。算付与、龙钟双袖，潸痕清泻水。
莺啼序·子苾示读同叔问登北固楼用梦窗韵联句之作，触我愁思，仍用原韵奉答
作者：王鹏运
朝代：清

无言画阑独凭，黯吟怀似水。绪风悄、换到鹊声，乱红飘尽残蕊。听几度、边笳自咽，乡心远逐南云坠。怅风尘、极目栖栖，总是愁思。沈醉休辞，浮名过羽，底英雄竖子。尽空外、归雁声酸，碧山人远莫至。恁天涯、登临吊古，也云里、帝城遥指。算长堤、芳草萋萋，解怜幽意。新词读罢，琴筑苍凉，想寤歌独寐。清啸对、江山形胜，坐念当日。名士新亭，暗倾铅泪。飙轮电卷，惊涛夜涌，承平箫鼓浑如梦，望神州、那不伤愁悴。风沙滚滚，因君更触前游，惊心短歌声里。长安此日，斗酒重携，且吟红写翠。漫省念、关山漂泊，海水横飞，怕有城乌，唤人愁起。与君试向，危楼凝睇。绿阴如幕芳事歇，惜流光、谁解新声倚。从教泪满青衫，俯仰苍茫，恨题凤纸。
蓦山溪
作者：王鹏运
朝代：清

尘缘相误，大错从何铸。归梦碧山遥，水云空、人间难住。落梅如雪，拂面作春寒，登广武、泣新亭，先我伤心许。雨巾风帽，著酒长安路。老至厌悲歌，炙银簧、玉靴寒冱。百年浩荡，憔悴惜初心，飞鸟外、落霞边，那是愁来处。
蓦山溪
作者：王鹏运
朝代：清

流云试雨，润逼琴丝缓。池馆绿阴浓，炫金英、小槐黄绽。营巢燕子，日永哺雏忙。炉烟定，漏声迟，凉意生罗扇。怀人断句，閒划阑干遍。不是爱言愁，一回吟、一程人远。试灯时候，数过楝花风，曾几日，又新蝉，此恨凭谁遣。
蓦山溪·午发桃源，明日抵清河矣
作者：王鹏运
朝代：清

东来十驿，渐报邮签彀。鹭堠懒于人，定怜客、往还何骤。老怀萧散，随分傲霜风，算心事，白鸥知，迟我江湖久。襟尘历历，香凝长安酒。大道直如绳，倚南辕、黯然回首。不夷不惠，料理著閒身，吴波阔，楚天长，好试扁舟手。
蓦山溪·梦中得句，与此解起句适合，因足成之
作者：王鹏运
朝代：清

和愁带恨，凭得阑干破。消息问梅魂，料伤春、未应偏我。寒灰心死，犹自拨阴何，堪绝倒，子桑琴，裹饭知谁过。催年腊鼓，不听情犹可。吟袖贮寒多，共西山、冻眉深锁。微茫斗外，愁认帝王州，自酹酒，问东皇，真个春回么。
虞美人
作者：王鹏运
朝代：清

春衣欲试寒犹重，愁是东风种。閒抛金弹打流莺，不道天涯荡子尚关情。屏山可有人行处，禁得愁如许。拚教花落舞山香，谁向曲中念取惜春阳。
虞美人·题校梦龛图
作者：王鹏运
朝代：清

檀栾金碧楼台好，谁打霜花稿。半生心赏不相违，难得劫灰红处画图开。清愁閒对阑干起，自惜丹铅意。疏林老屋短檠边，便是等閒秋色尽堪怜。
西河·燕台怀古，用美成金陵怀古韵
作者：王鹏运
朝代：清

游侠地。河山影事还记。苍茫风色淡幽州，暗尘四起。梦华谁与说兴亡，西山浓翠无际。剑歌壮，空自倚。西飞白日难系。参差烟树隐觚棱，蓟门废垒。断碑漫酹望诸君，青衫铅泪如水。酒酣击筑讯旧市，是荆高、歌哭乡里。眼底莫论何世，又卢沟冷月，无言愁对，易水萧萧悲风里。
西河·燕台怀古，用美成金陵怀古韵
作者：王鹏运
朝代：清

游侠地。河山影事还记。苍茫风色淡幽州，暗尘四起。梦华谁与说兴亡，西山浓翠无际。酒酣击筑讯旧市，是荆高、歌哭乡里。眼底莫论何世，又卢沟冷月，无言愁对，易水萧萧悲风里。
诉衷情·用梦窗韵
作者：王鹏运
朝代：清

水云如梦阻盟鸥，烟草乱汀洲。寂寥幽意谁会，愁入曲江秋。空揽镜，漫登楼。暗吴钩。青山隐几，乌角寻邻，臣甫低头。
谒金门
作者：王鹏运
朝代：清

霜信骤。消得惊秋人瘦。昨日红莲今日藕。断肠君信否。人世悲欢原偶，休怨雨云翻覆。宝玦珊瑚珍重取，五陵佳气有。
踏莎行
作者：王鹏运
朝代：清

荷净波凉，草枯尘细，一年最是秋容易。生怜花鸭尽堪言，横塘冷煖真知未。落寞吟情，刁骚凉吹，耽閒偏识愁滋味。白波浩荡指鸥天，红阑那角秋无际。
蹋莎行
作者：王鹏运
朝代：清

彩扇初閒，疏砧催断。云山北向征人远。惊尘莫漫怨飘风，岫眉好试新妆面。梦境迷离，心期千万。丝丝缕缕愁难剪。不辞舞袖为君垂，琐窗云雾知深浅。
辛未礼闱后张孝达制军与潘文勤公大公名士于龙树院治觞选客手札七通夏闰枝编修装册徵题
作者：王鹏运
朝代：清

槐龙突兀老秋霜，犹护当时选佛场。二十七年谈旧事，依稀墨沈姓名香。月旦偏从下第新，尚书冰鉴重人伦。牛心未啖周郎炙，愧负平生毷氉身。材用由来为世储，诸贤遭际定何如。可怜憔悴风尘底，付与荆州数鲫鱼。益都清宴徒佳话，吴县风流剩断笺。极目烟尘坛坫冷，朱门槐柳自森然。
辛未礼闱后张孝达制军与潘文勤公大公名士于龙树院治觞选客手札七通夏闰枝编修装册徵题·其一
作者：王鹏运
朝代：清

槐龙突兀老秋霜，犹护当时选佛场。二十七年谈旧事，依稀墨沈姓名香。
辛未礼闱后张孝达制军与潘文勤公大公名士于龙树院治觞选客手札七通夏闰枝编修装册徵题·其三
作者：王鹏运
朝代：清

材用由来为世储，诸贤遭际定何如。可怜憔悴风尘底，付与荆州数鲫鱼。
辛未礼闱后张孝达制军与潘文勤公大公名士于龙树院治觞选客手札七通夏闰枝编修装册徵题·其二
作者：王鹏运
朝代：清

月旦偏从下第新，尚书冰鉴重人伦。牛心未啖周郎炙，愧负平生毷氉身。
辛未礼闱后张孝达制军与潘文勤公大公名士于龙树院治觞选客手札七通夏闰枝编修装册徵题·其四
作者：王鹏运
朝代：清

益都清宴徒佳话，吴县风流剩断笺。极目烟尘坛坫冷，朱门槐柳自森然。
遐方怨
作者：王鹏运
朝代：清

槐叶落，露槃空。梦怯催妆，夜阑不闻长乐钟。玉蟾香齧冷西风。恨随呜咽水、御沟东。
醉花阴·姬人抱贤嗜诵宋元人小词，夏夜灯火不可亲，偃卧北窗，令回环循诵，时复入听，亦迎凉幽致也
作者：王鹏运
朝代：清

卧听清吟销篆缕，抵得红箫否。香挹素馨微，方曲疏帘，不辨凉生处。老懒心情浑漫与，剩订花閒谱，学道未应妨，笑问维摩，可是朝华误。
采桑子
作者：王鹏运
朝代：清

阑干录曲閒凝伫，日影东廊，月影西廊，一霎寒温值底忙。小园贮得春多少，花要生香，叶要生香，那禁东风柳絮狂。
金明池·荷花
作者：王鹏运
朝代：清

环佩临风，楼台写影，咫尺璇源路近。秋色共、湖光无际，疏香背、冷雨暗引。记年年、翠陌笼鞭，是几度、神往菰芦深隐。算冷眼云山，忘机鸥鹭，省识吟边幽恨。忽漫飞尘惊掠鬓。怕水佩风襟，旧情难问。芳时换、哀蝉曲破，花梦短、野鸳睡稳。袅空烟、复道垂杨，望太乙仙舟，归期难准。剩泣露敧槃，飘零铅泪，悄共铜仙偷揾。
金缕曲
作者：王鹏运
朝代：清

寂寞閒门闭。又天涯、岁华如此，旅怀孤寄。姹燕娇莺前日事，依旧空阶络纬。更著甚，管弦清脆。薜荔丛深猿狖啸，料灵均、应恨歌山鬼。还禁得，几憔悴。海山烟树苍茫里。自成连、刺船归后，果移情未。白眼看天星与月，但见楼台弹指。问高处、阑干谁倚。漫遣钿筝移玉柱，铸相思、枉负黄金泪。听嘹亮，雁声起。
金缕曲·二月十六日纪梦
作者：王鹏运
朝代：清

梦境非耶是。是分明、亲承色笑，融融泄泄。晴日房栊周旋久，左右孺人稚子。恍历历、少年情味。懊恨晨钟催梦转，拥寒衾、往事零星记。剩点点，行行泪。不堪衰鬓成翁矣。试回头、卌年弹指，悲欢梦里。难得宵来团圞乐，情话依依在耳。似远别、悤悤分袂。若是九原仍骨肉，算此身、此日翻如寄。非耶是，问谁会。
金缕曲·六月十六夜日望楼对月
作者：王鹏运
朝代：清

此夕真无价。俯危楼、罗云四卷，玉檠高挂。袢暑人閒销欲尽，凉韵未秋先借。又银汉、沈沈西泻。凝白阑干尘不到，是天然、爱酒能诗社。令浩渺，最宜夜。乘风敢拟游仙也。检尘襟、卅年缁素，暂时陶写。玉宇琼楼归路迥，高处清寒犹怕。莫轻放、花閒三雅。狂态姮娥应见惯，倚商歌、漫惜知音寡。看独鹤，正来下。
金缕曲·辛峰至自汴梁，出示所作和稼轩词数十篇，读之喜不自禁，即用稼轩韵题此索和。辛峰将就盐官于淮南，以觐事渐留，度岁离合之感，虽不能无慨于中，而风雪联床，歌声相答，此乐亦平生得未曾有也
作者：王鹏运
朝代：清

心事从何说。算平生、等閒销尽，酒浆裘葛。回首麻衣十年恨，泪尽陇山冰雪。暗循遍、丝丝华发。何物向禽儿女累，负归云、梦渺泷冈月。听夜雨，共萧瑟。暂时携手还轻别。望江湖、风尘澒洞，星萍离合。一度相逢一回老，冷语凄然砭骨。且莫对、寒檠愁绝。四海子由真健者，惯商歌、斫地铮如铁。霜竹冷，为君裂。
锯解令
作者：王鹏运
朝代：清

驻云谁按酒边词，翠袖冷、残醺未唤。新莺旧燕自家春，底与较、梦长梦短。隔花泪眼。烂锦年芳盼断。东皇未必负春人，只荡得、暗愁一点。
长亭怨慢·和忍盦春尽书怀之作
作者：王鹏运
朝代：清

更休忆、绿阴前度。门巷愔愔，乱愁如据。燕子飞来，旧巢尘涴定凄楚。一襟幽恨，吹不断、閒风雨。忍泪对流红，看送到、春潮何处。无语。望停云霭霭，尚恋夕阳高树。江湖梦影，暗愁逐、春城风絮。诉不尽、似水心情，向鶗鴂、声中分付。漫回首西山，肠断青青眉妩。
长亭怨慢·寒夜饮水芝支馆用壁上龙壁山人词韵索省旃和
作者：王鹏运
朝代：清

漫商略、愁长宵短。满目风尘，素襟谁浣。岁晚冰霜，中年丝竹、意何限。愿花长好，争信我、风怀减。许事不须知，看月与、清尊俱满。依黯。认酒痕犹是，早是酒人星散。清寒对影，漫赢得、笑人兰畹。尽依依、照座银荷，也羞对、年时心眼。倩帘幕横枝，长笛夜寒相伴。
阮郎归·拟浣花
作者：王鹏运
朝代：清

雏莺啼去怨春残，馀香襟袖斑。朱弦辛苦再三弹，心期深诉难。金鸭冷，黛蛾攒，依依山上山。将离花好自愁簪，由他红半阑。
阮郎归·拟清溪
作者：王鹏运
朝代：清

小窗西日透纹纱，飞尘生影花。似闻将雨报林鸦。啼声清润些。风荡漾，树夭斜。晴光憎暮霞。卧惊残溜响檐牙。煖瓶新试茶。
霜叶飞·海上喜唔沤尹，用梦窗韵赋赠。时沤尹持节岭南，予适有吴趋之行，悤悤聚别，离绪黯然矣
作者：王鹏运
朝代：清

酒边孤绪。游情倦、閒云自恋江树。槎风欣送故人来，香汎梅根雨。叹冉冉、流光迅羽。残灰愁忆昆池古。好寄似南枝，岭上早春回，莫负玉娥幽素。回首秋鬓惊尘，觚棱北望，黯然肠断愁赋。白头不拟此重逢，喜入镫唇语。看驿柳、烟丝飐缕。吴篷先载閒鸥去。剩梦君、沧江上，霓节干云，使星明处。
青山湿遍
作者：王鹏运
朝代：清

中秋近也，年时枨触，双笑行觞。记得木樨香里，倚青奁、特换明妆。更喁喁、吉语祝兰房。愿年年、花好人同健，醉花阴、不羡鸳鸯。谁信皋桥赁庑，飘零天壤王郎。任是他生能卜，也难禁得，此际神伤。二十三年断梦，霜侵鬓、谁念无肠。看依然、儿女拜成行。只不堪、衰草残阳外，酹棠梨、泪血沾裳。明月无端弓势，宵来空照流黄。
鹊踏枝
作者：王鹏运
朝代：清

落蕊残阳红片片。懊恨比邻，尽日流莺转。似雪杨花吹又散，东风无力将春限。慵把香罗裁便面。换到轻衫，欢意垂垂浅。襟上泪痕犹隐见，笛声催按梁州遍。斜日危阑凝伫久。问讯花枝，可是年时旧。浓睡朝朝如中酒，谁怜梦里人消瘦。香阁帘栊烟阁柳。片霎氤氲，不信寻常有。休遣歌筵回舞袖，好怀珍重春三后。风荡春云罗样薄。难得轻阴，芳事休閒却。几日啼鹃花又落，绿笺莫忘深深约。老去吟情浑寂寞。细雨檐花，空忆镫前酌。隔院玉箫声乍作，眼前何物供哀乐。漫说目成心便许。无据杨花，风里频来去。怅望朱楼难寄语，伤春谁念司勋误。枉把游丝牵弱缕。几片閒云，迷却相思路。锦帐珠帘歌舞处，旧欢新恨思量否。谁遣春韶随水去。醉倒芳尊，忘却朝和暮。换尽大堤芳草路，倡条都是相思树。蜡烛有心镫解语。泪尽唇焦，此恨消沈否。坐对东风怜弱絮，萍飘后日知何处。几见花飞能上树，难系流光，枉费垂杨缕。筝雁斜飞排锦柱，只伊不解将春去。漫许心情黏地絮，容易飘飏，那不惊风雨。倚遍阑干谁与语，思量有恨无人处。
鹊踏枝·其一
作者：王鹏运
朝代：清

落蕊残阳红片片。懊恨比邻，尽日流莺转。似雪杨花吹又散，东风无力将春限。慵把香罗裁便面。换到轻衫，欢意垂垂浅。襟上泪痕犹隐见，笛声催按梁州遍。
鹊踏枝·其三
作者：王鹏运
朝代：清

风荡春云罗样薄。难得轻阴，芳事休閒却。几日啼鹃花又落，绿笺莫忘深深约。老去吟情浑寂寞。细雨檐花，空忆镫前酌。隔院玉箫声乍作，眼前何物供哀乐。
鹊踏枝·其二
作者：王鹏运
朝代：清

斜日危阑凝伫久。问讯花枝，可是年时旧。浓睡朝朝如中酒，谁怜梦里人消瘦。香阁帘栊烟阁柳。片霎氤氲，不信寻常有。休遣歌筵回舞袖，好怀珍重春三后。
鹊踏枝·其五
作者：王鹏运
朝代：清

谁遣春韶随水去。醉倒芳尊，忘却朝和暮。换尽大堤芳草路，倡条都是相思树。蜡烛有心镫解语。泪尽唇焦，此恨消沈否。坐对东风怜弱絮，萍飘后日知何处。
鹊踏枝·其六
作者：王鹏运
朝代：清

几见花飞能上树，难系流光，枉费垂杨缕。筝雁斜飞排锦柱，只伊不解将春去。漫许心情黏地絮，容易飘飏，那不惊风雨。倚遍阑干谁与语，思量有恨无人处。
鹊踏枝·其四
作者：王鹏运
朝代：清

漫说目成心便许。无据杨花，风里频来去。怅望朱楼难寄语，伤春谁念司勋误。枉把游丝牵弱缕。几片閒云，迷却相思路。锦帐珠帘歌舞处，旧欢新恨思量否。
鹧鸪天
作者：王鹏运
朝代：清

笑里重簪金步摇，鹦哥学语尽能娇。祇愁淡月朦胧影，难验微波上下潮。笺十色，烛三条，东风从此得愁苗。灵蕤袐记分明在，回首神峰万仞高。
鹧鸪天 其三 续读史吟补录，端午次日作
作者：王鹏运
朝代：清
体裁：词

属国归来重列卿，杨家金穴旧知名。似传重订冰山录，那得长谣颍水清。仙仗入，箧书倾，空令请剑壮朱生。好奇事尽归方朔，殿角微闻叩首声。
鹧鸪天 其三 续读史吟补录，端午次日作
作者：王鹏运
朝代：清

属国归来重列卿，杨家金穴旧知名。似传重订冰山录，那得长谣颖水清。仙仗入，箧书倾，空令请剑壮朱生。好奇事尽归方朔，殿角微闻叩首声。
鹧鸪天 读史偶得率成二阕 其一
作者：王鹏运
朝代：清
体裁：词

卅载龙门世共倾，腐儒何意占狂名。武安私第方称寿，临贺严装促办行。惊割席，忆横经，天涯明日是春城。上尊未拜官家赐，头白江湖号更生。
鹧鸪天 读史偶得率成二阕 其二
作者：王鹏运
朝代：清
体裁：词

群彦英英祖国门，向来宏长属平津。临歧独下苍生泪，八百孤寒愧此君。倾别酒，促归轮，壮怀枉自托风云。剧怜彩鹢乘涛处，亲见蓬莱海上尘。
鹧鸪天·偶欲为词，率成十五字，索解人不得也
作者：王鹏运
朝代：清

唤取花前金叵罗，醉时了了醒时歌。东风去住无凭准。奈尔鸡声马影何。云惨澹，雨滂沱。金城杨柳自婆娑。不知生意谁矜惜。消得先生老茗柯。
鹧鸪天·向与二三同志为读史之约，意有所得即以是调纪之，取便吟讽，久而不忘，人事作辍，所为无几。今年四五月閒，久旱酷热，咄咄闭门，再事丹铅，漫成此解，并告同志，勿忘前约，为之不已，亦乙部得失之林也
作者：王鹏运
朝代：清

注籍常通神虎门，书生恩遇本无论。鬼神语秘惊前席，挽辂谋工拾后尘。空折角，笑埋轮，寓言秦鹿底翻新。可怜一鬨成何事，赢得班姬苦乞身。
鹧鸪天·咏烛
作者：王鹏运
朝代：清

百五韶光雨雪频，轻烟惆怅汉宫春。祇应憔悴西窗底，消受观书老去身。花影暗，泪痕新，郢书燕说向谁陈。不知馀蜡堆多少，孤注曾无一掷人。
鹧鸪天·登玄墓还元阁用叔问重泊光福里韵
作者：王鹏运
朝代：清

云意阴晴覆寺桥，秋声瑟瑟径萧萧。五湖新约尊前订，十月轻寒画里销。凭翠槛，数烟桡。一楼人外万峰高。青山阅尽兴亡感，付与松风话市朝。
鹧鸪天·读史偶得率成二阕
作者：王鹏运
朝代：清

卅载龙门世共倾，腐儒何意占狂名。武安私第方称寿，临贺严装促办行。惊割席，忆横经，天涯明日是春城。上尊未拜官家赐，头白江湖号更生。群彦英英祖国门，向来宏长属平津。临歧独下苍生泪，八百孤寒愧此君。倾别酒，促归轮，壮怀枉自托风云。剧怜彩鹢乘涛处，亲见蓬莱海上尘。属国归来重列卿，杨家金穴旧知名。似传重订冰山录，那得长谣颖水清。仙仗入，箧书倾，空令请剑壮朱生。好奇事尽归方朔，殿角微闻叩首声。
齐天乐·泊舟光福，故友许鹤巢郎中乡里也，感赋此解
作者：王鹏运
朝代：清

峭帆乍转横塘路，湖山顿惊愁眼。双崦茶烟，四桥松雨，曾记吟边深绻。梅林弄晚。访醉墨题香，紫箫声断。唤起秋魂，荒荆何处旧池馆。沧波相对欲绝，乱云携酒处，愁系孤缆。临顿前盟，东华旧侣，谁识尘衫游倦。斜阳泪满。听啼鸟花閒，故情轻换。怨笛难招，虎山孤鹤远。
齐天乐·薰风南来，残暑自退，星岑以新作见示，依调奉酬，时六月
作者：王鹏运
朝代：清

凤楼西北关情地，喁喁酹花私语。听雨前番，归云此夕，已是不禁离绪。荷衣漫与。问双桨来时，旧逢欢处。比翼鹣鹣，为谁颠倒意如许。旗亭题句尚在，风流人共说，江上孙处。醉墨空挥，秾春易失，月偃虚堂如雾。淩波路阻。早负却搴芳，断肠尊俎。梦影迷离，晓钟惊觉否。
齐天乐·读金陵诗文徵所录畴丈遗著感赋
作者：王鹏运
朝代：清

一从玉局飞仙去，清琴久尘凄调。落月牵愁，惊涛撼梦，谁访茂陵遗稿。虚堂夜悄。尚仿佛平生，奋髯悲啸。莫赋招魂，惹他幽恨到华表。堂堂忠孝大节，丛残文字里，谁證孤抱。郭泰人师，灌夫弟畜，惭负针砭多少。元亭梦杳。叹我亦无端，鬓丝衰早。弹泪西风，霜空孤鹤渺。
齐天乐·马神庙海棠，百年故物也。春事方酣，意古微日吟赏其下，不能无词，拟此待和
作者：王鹏运
朝代：清

艳阳初破琼姬睡，依稀沁园轶事。绣幄围鸳，箫台驻凤，隔断香红尘世。繁华梦里。记别殿承恩，绿章催霁。几番花风，旧时香色底憔悴。承平歌舞漫忆，尽烧残绛烛，密意谁会。海燕移家，仙云换影，赢得孀娥清泪。殷勤步绮。莫付与莺邻，妒春桃李。黄月帘低，倩魂萦倦蕊。
齐天乐·鸦
作者：王鹏运
朝代：清

城南城北云如墨，纷纷点空零乱。落日呼群，惊风坠翼，极目平林恨满。萧条岁晚。是几度朝昏，玉颜轻换。露泣宫槐，夜寒相与诉幽怨。新巢安否漫省，绕枝栖未定，珍重霜霰。坏堞军声，长天月色，谁识归飞羽倦。江湖梦远。记噪影樯竿，舵楼风转。意绪何堪，白头搔更短。
史梦兰继室田太夫人九十大寿
作者：王鹿泉
朝代：清
体裁：联

百宝庄严，观无量寿；六时欢喜，得坚固身。
赠庐陵胡凤九员外
作者：王麟书
朝代：清

凤九员外古之狂，生友死友醉忽忘。少年杀贼桐树冈，贼平弃刃归故乡。故乡荦确文山阳，日星在上分光芒。古朴拙塞为文章，有司苦以绳尺量。行年七十身且强，山行百里携糇粮，闲来觅醉如渴羌。
夜宿狮子峰
作者：王麟昌
朝代：清
体裁：古风

夜寒不可寐，始觉衣衾单。松涛搅天风，万窍鸣哀湍。萧摵聒两耳，神耸清肺肝。呼僧问所以，秉烛话更阑。拔地数千仞，离天尺五看。星斗夜可摘，六月生昼寒。飞尘不能到，猿猱藉以安。信是神仙宅，吾嗟卜筑难。何时舍妻子，于此恣盘桓。
二月初五夜雪
作者：王麟生
朝代：清

空阶三寸雪，小阁一枝镫。夜色静如此，春风来未曾。榻虚衾似水，杯浅酒成冰。归梦向何处，江楼最上层。
和张渔山忆秦淮春柳
作者：王鼎
朝代：清

多半春藏画槛边，酒醒人困絮飞天。生怜南国桃花涨，惯系东风鸭嘴船。绣箔吹香邀燕舞，钿筝弹怨恼莺眠。板桥斜日依稀是，小别婵娟又一年。
峡中闻猿
作者：王鼎
朝代：清
体裁：七言绝句

塞鸿飞不度衡阳，哀峡猿啼秋夜长。便是居人听不得，扁舟何况是他乡。
泛舟太湖
作者：王鼎
朝代：清

双帆剪破碧玻璃，秋色空濛望欲迷。七十二峰何处好，夕阳一角洞庭西。
赠庆保联
作者：王鼎
朝代：清
体裁：联

恩衍韦平，祖父子孙三宰相；家传忠孝，弟兄叔伯四将军。
挽张之洞联
作者：王鼎昌
朝代：清
体裁：联

其生也荣，其死也哀，宰辅如公孰继武；吾将安仰，吾将安放，昊苍何意丧斯文。
和百苦吟原韵 其一 飓风
作者：王龙光
朝代：清
体裁：七言绝句

泽国秋高信海风，年年飘忽吐龙宫。风神若解怜忠义，吹尽寒灰历劫中。
和百苦吟原韵 其一百 祭墩
作者：王龙光
朝代：清
体裁：七言绝句

枯木从来说有灵，仰天贯索岂无星。满腔赤血行将洒，答尔椒卮一炷馨。
和百苦吟原韵 其一百一 告神
作者：王龙光
朝代：清
体裁：七言绝句

不怨青天呼应高，神灵三尺颂皋陶。知君直曲无偏枉，何不从公雪俊髦。
和百苦吟原韵 其七 梅湿
作者：王龙光
朝代：清
体裁：七言绝句

梅雨三山瘴雾天，阴晴气候苦相连。烂衣一束供高枕，泪落残更透破毡。
和百苦吟原韵 其七十 浣衣
作者：王龙光
朝代：清
体裁：七言绝句

薄浣艰辛诉向谁，怀新去故力难辞。洗来垢腻汤如漆，错认乌盆似墨池。
和百苦吟原韵 其七十一 涤器
作者：王龙光
朝代：清
体裁：七言绝句

圜扉涤器体无裈，司马情多系木根。留得盘罂滋味好，不教尘土咽饥魂。
和百苦吟原韵 其七十七 书佣
作者：王龙光
朝代：清
体裁：七言绝句

眼穿三载寸函书，那有家乡旧雁鱼。童子膝前来问字，寒暄写就意踌躇。
和百苦吟原韵 其七十三 馂饭
作者：王龙光
朝代：清
体裁：七言绝句

自笑饥躯汗漫行，祗今枵腹向谁争。大烹无福堪消受，隔宿馀粮百味生。
和百苦吟原韵 其七十九 蔽席
作者：王龙光
朝代：清
体裁：七言绝句

寒风淅沥打床头，桑土聊为蓬户谋。折就芦帘遮半席，蝶魂栩栩夜无忧。
和百苦吟原韵 其七十二 粉粥
作者：王龙光
朝代：清
体裁：七言绝句

老性安和粉作粮，蔗霜调得热充肠。旁人笑问何方物，彷佛胡麻饭味香。
和百苦吟原韵 其七十五 劣酒
作者：王龙光
朝代：清
体裁：七言绝句

结伴高阳兴不无，形骸桎梏酒肠枯。故人买得常分饮，一阵酸风透瓦壶。
和百苦吟原韵 其七十八 医匠
作者：王龙光
朝代：清
体裁：七言绝句

破帽残衫海上方，此中真假费参详。惟君肘后多仙诀，冷落篱边菊蕊黄。
和百苦吟原韵 其七十六 缺药
作者：王龙光
朝代：清
体裁：七言绝句

尝来药味总成虚，真则无多赝有馀。试向悬壶频盼望，看看愁煞病相如。
和百苦吟原韵 其七十四 柳茶
作者：王龙光
朝代：清
体裁：七言绝句

垂垂绿树即为家，未到清明摘嫩芽。浪说卢仝堪七碗，武彝梦断雨前茶。
和百苦吟原韵 其三 积潦
作者：王龙光
朝代：清
体裁：七言绝句

山城土灶满蒿莱，鱼鳖经游草树堆。莫叹南天多瘴疠，江河日下尽堪哀。
和百苦吟原韵 其三十 笳吹
作者：王龙光
朝代：清
体裁：七言绝句

凄绝中宵客泪寒，伤心笳管梦难安。征人莫作回头望，南北相思苦万般。
和百苦吟原韵 其三十一 吏稽
作者：王龙光
朝代：清
体裁：七言绝句

难里羞将面目呈，福堂苦尽羽毛轻。吏人不用多稽察，青史将来识姓名。
和百苦吟原韵 其三十七 臭虫
作者：王龙光
朝代：清
体裁：七言绝句

引类潜身浪荡游，寻香逐臭杂相投。已教吸尽人膏血，不放馀情到白头。
和百苦吟原韵 其三十三 昼诘
作者：王龙光
朝代：清
体裁：七言绝句

纷纷逻卒守街衢，老废无聊泣向隅。旧仆门边供菜食，伤心泪眼看模糊。
和百苦吟原韵 其三十九 飞蝇
作者：王龙光
朝代：清
体裁：七言绝句

旧闻沈狱雪飞蝇，今见蝇飞倍可憎。莫道秋风吹不到，腥膻相逐逞何能。
和百苦吟原韵 其三十二 卒狞
作者：王龙光
朝代：清
体裁：七言绝句

鬼物三年迭作群，画图水陆日纷纭。他时若现轮回相，只恐阎浮我是君。
和百苦吟原韵 其三十五 值班
作者：王龙光
朝代：清
体裁：七言绝句

何事同舟趁逆帆，往来相对鬼巉岩。朝眠暮起多拘束，兽语禽声口自喃。
和百苦吟原韵 其三十八 虮虱
作者：王龙光
朝代：清
体裁：七言绝句

扪虱青山乐可图，谈兵定霸亦相须。当年壮略推王猛，蚕食今知饱病夫。
和百苦吟原韵 其三十六 交更
作者：王龙光
朝代：清
体裁：七言绝句

蛮音搅耳夜哜嘈，情面无从假半毫。挨得愁中更漏惯，犬鸣鸡唱笑徒劳。
和百苦吟原韵 其三十四 夜查
作者：王龙光
朝代：清
体裁：七言绝句

狰狞燃火到床间，叫应分明上铁环。吾辈不为无义汉，尽教狼籍鬼门关。
和百苦吟原韵 其九 昏黑
作者：王龙光
朝代：清
体裁：七言绝句

夜偏油火昼偏昏，毒雾凄凄断客魂。生死由来同梦觉，自怜栖息逊鸡豚。
和百苦吟原韵 其九十 客俘
作者：王龙光
朝代：清
体裁：七言绝句

相逢尔汝尽南冠，敲骨鞭皮总泪酸。何事风波争入网，翻身随处可平安。
和百苦吟原韵 其九十一 老亲
作者：王龙光
朝代：清
体裁：七言绝句

八旬穷父病牵衣，愁子危方效力微。嘱道老躯犹健饭，三年可待顺帆归。
和百苦吟原韵 其九十七 同社
作者：王龙光
朝代：清
体裁：七言绝句

名流帖括揣摩深，愿比他山感士林。同学少年头白尽，浪游辜负下帷心。
和百苦吟原韵 其九十三 忆内
作者：王龙光
朝代：清
体裁：七言绝句

丝弦未续旧时纑，老病天南叹独夫。同穴细君无念我，殷勤泉下奉慈姑。
和百苦吟原韵 其九十九 旧游
作者：王龙光
朝代：清
体裁：七言绝句

念旧金陵别会稽，雨花台畔晓风迷。烟霞到处堪游赏，莫向三山听鸟啼。
和百苦吟原韵 其九十二 昆弟
作者：王龙光
朝代：清
体裁：七言绝句

无兄无弟久离家，棠棣关情怅落花。子侄偷看堂上健，岂知悬泪望天涯。
和百苦吟原韵 其九十五 同宗
作者：王龙光
朝代：清
体裁：七言绝句

永柏家声清白严，诗书聚族学深潜。当时记得归家笑，道我三年幕府廉。
和百苦吟原韵 其九十八 故恩
作者：王龙光
朝代：清
体裁：七言绝句

图维报德老成翁，落拓天涯患难躬。岁月抛残无壮志，独留方寸感无穷。
和百苦吟原韵 其九十六 受业
作者：王龙光
朝代：清
体裁：七言绝句

髫时学古习韩苏，许我潜心出众徒。海国三年成梦寐，空劳老眼识迂儒。
和百苦吟原韵 其九十四 思儿
作者：王龙光
朝代：清
体裁：七言绝句

母亡父远子孤零，尔辈无成及壮龄。读我残书无散失，待余苏难到家庭。
和百苦吟原韵 其二 瘴雨
作者：王龙光
朝代：清
体裁：七言绝句

淋霪瘴雨势倾盆，凉气无多热气存。布被一床黴烂尽，漫劳东阁报公孙。
和百苦吟原韵 其二十 拘项
作者：王龙光
朝代：清
体裁：七言绝句

连环深锁欲何凭，引领青天骨自棱。此法岂为吾辈设，书生强项断长绳。
和百苦吟原韵 其二十一 枯肠
作者：王龙光
朝代：清
体裁：七言绝句

笔砚抛残已数年，青缃图史委烽烟。寒儒虽在书遭劫，藉有同心叩腹便。
和百苦吟原韵 其二十七 炮警
作者：王龙光
朝代：清
体裁：七言绝句

万火鸣雷声彻天，惊闻消息走狼烟。海邦莫道无防禦，刮地煎砂已数年。
和百苦吟原韵 其二十三 闻柝
作者：王龙光
朝代：清
体裁：七言绝句

关吏巡行夜聚牌，梆锣断续乱长街。愁中但觉声凄绝，总向风波恼客怀。
和百苦吟原韵 其二十九 鼙鼓
作者：王龙光
朝代：清
体裁：七言绝句

路鼓喧阗动客悲，妖声相隔暮风吹。他时若驾归舟急，摇曳中流弄几槌。
和百苦吟原韵 其二十二 泪眼
作者：王龙光
朝代：清
体裁：七言绝句

难里相怜泪未乾，老来无泪但心酸。圜扉一入同盆覆，常把青天仔细看。
和百苦吟原韵 其二十五 邻哭
作者：王龙光
朝代：清
体裁：七言绝句

闽海心伤刀戟场，家啼巷哭尽离亡。填身沟壑埋无土，何用招魂向北邙。
和百苦吟原韵 其二十八 觱栗
作者：王龙光
朝代：清
体裁：七言绝句

肠断寒宵角数声，天涯凄切倍关情。此身不是防边客，莫认羁囚当戍兵。
和百苦吟原韵 其二十六 风鹤
作者：王龙光
朝代：清
体裁：七言绝句

道路惊传斗力微，依形窃响是还非。先声草木皆行阵，螳臂应须早见机。
和百苦吟原韵 其二十四 听砧
作者：王龙光
朝代：清
体裁：七言绝句

艰难何处寄征衣，未晓家山信是非。留得天涯秋意苦，数声刀尺万家机。
和百苦吟原韵 其五 冻雪
作者：王龙光
朝代：清
体裁：七言绝句

滕六天南说祸胎，连年飘散浪疑猜。信如今日多争战，骸骨成丘白作堆。
和百苦吟原韵 其五十 敝履
作者：王龙光
朝代：清
体裁：七言绝句

两足龙钟力不骄，双凫家制著来遥。多情东郭还相爱，送与先生踏灞桥。
和百苦吟原韵 其五十一 木枕
作者：王龙光
朝代：清
体裁：七言绝句

一枕羲皇不可安，昏昏何日醒邯郸。夜眠莫作繁华想，于我浮云世路难。
和百苦吟原韵 其五十七 臭墨
作者：王龙光
朝代：清
体裁：七言绝句

隃麋研透色青蓝，胶味薰蒸油气含。怕向故人酬白雪，烟煤纸上恐难甘。
和百苦吟原韵 其五十三 竹刀
作者：王龙光
朝代：清
体裁：七言绝句

寸铁难持声息严，庖童刮竹制鱼盐。叮咛留与归途用，当作牙樯驿路签。
和百苦吟原韵 其五十九 砖砚
作者：王龙光
朝代：清
体裁：七言绝句

瓦胚作砚墨朦胧，烟雾和来泥上镕。铁石磨穿为废弃，悔教铜雀代耕农。
和百苦吟原韵 其五十二 篾筐
作者：王龙光
朝代：清
体裁：七言绝句

食物无馀饶菜羹，纷纭杂贮未能清。此筐聊且充香积，方便儿童荷担轻。
和百苦吟原韵 其五十五 油箑
作者：王龙光
朝代：清
体裁：七言绝句

灯烟土灶烂如星，六月朝昏坐火亭。聊藉清凉驱溽气，蝇蚊一一手能经。
和百苦吟原韵 其五十八 败笔
作者：王龙光
朝代：清
体裁：七言绝句

羊毛一束价连城，信手聊成泣鬼兵。拈得新诗同史读，也知直道腕中擎。
和百苦吟原韵 其五十六 恶纸
作者：王龙光
朝代：清
体裁：七言绝句

著书忧愤事难成，欲写穷愁愁更生。何日云烟供一扫，桑皮剪破两三籯。
和百苦吟原韵 其五十四 草珠
作者：王龙光
朝代：清
体裁：七言绝句

维摩方丈昔藏修，远到三山苦滞留。何用牟尼珠百粒，菩提方寸内堪求。
和百苦吟原韵 其八 泥泞
作者：王龙光
朝代：清
体裁：七言绝句

著屐东山座上红，游踪今试雨泥中。喜来屐齿何妨折，双足强为亡是公。
和百苦吟原韵 其八十 箍桶
作者：王龙光
朝代：清
体裁：七言绝句

器物皆从破里来，竹皮木片有成胎。一文不吝还堪用，始信人间无弃材。
和百苦吟原韵 其八十一 粪草
作者：王龙光
朝代：清
体裁：七言绝句

积污藏垢日成堆，扫到何时扫得开。自是乱中罗网密，狱无青草也无苔。
和百苦吟原韵 其八十七 至日
作者：王龙光
朝代：清
体裁：七言绝句

阳九艰逢网未开，到今候转一葭灰。循环有序春将至，遥想家山梦几回。
和百苦吟原韵 其八十三 溺器
作者：王龙光
朝代：清
体裁：七言绝句

不礼儒冠旧日情，朝昏秽息遍床楹。牛溲马勃非无用，医道于今学渐成。
和百苦吟原韵 其八十九 抚棺
作者：王龙光
朝代：清
体裁：七言绝句

死归撒手便称能，生寄腾身怅未曾。莫向鬼王誇读律，不知何例脱寒冰。
和百苦吟原韵 其八十二 秽厕
作者：王龙光
朝代：清
体裁：七言绝句

紫姑夜降扫须勤，百亩农夫去恶氛。但使生民无秽浊，何妨野老鼻风薰。
和百苦吟原韵 其八十五 元旦
作者：王龙光
朝代：清
体裁：七言绝句

抱闷穷冬望早春，依然蒙难一孤身。故园最足伤情处，此际庭梅花影新。
和百苦吟原韵 其八十八 除夕
作者：王龙光
朝代：清
体裁：七言绝句

牢落炎荒岁月穷，鬓华狼藉任飘蓬。弋人罗网闻犹密，谁作传书塞上鸿。
和百苦吟原韵 其八十六 清明
作者：王龙光
朝代：清
体裁：七言绝句

晓起愁闻杜宇声，伤心节候又清明。谁知瘴岭三年别，犹作他乡患难人。
和百苦吟原韵 其八十四 恶梦
作者：王龙光
朝代：清
体裁：七言绝句

凶吉无凭事若何，神思恍惚愿蹉跎。昨宵梦见风波险，只向高墙祷孟婆。
和百苦吟原韵 其六 连阴
作者：王龙光
朝代：清
体裁：七言绝句

白日经旬长自扃，抬头不放晓天青。何时一破重围怨，海国全消毒雾冥。
和百苦吟原韵 其六十 残书
作者：王龙光
朝代：清
体裁：七言绝句

竹笈藤箱走蠹鱼，风尘千里烂图书。纵教攫去成何用，覆瓮无多灰烬馀。
和百苦吟原韵 其六十一 炭痕
作者：王龙光
朝代：清
体裁：七言绝句

灰踪桴迹血丝垂，珠玉龙蛇和泪挥。亲手投来同拜读，雷风震叠数行诗。
和百苦吟原韵 其六十七 执爨
作者：王龙光
朝代：清
体裁：七言绝句

求人水火亦维艰，叠唤千回童子顽。只当老僧栖破院，煨茶啜粥自相关。
和百苦吟原韵 其六十三 烟眯
作者：王龙光
朝代：清
体裁：七言绝句

爨火如星旦暮燃，难将怨气达苍天。耳昏目炫等閒事，惟待消除锋镝烟。
和百苦吟原韵 其六十九 缝绽
作者：王龙光
朝代：清
体裁：七言绝句

临岐无母倍伤心，针线全疏耐至今。补得冬来春又破，可怜瘦体不遮襟。
和百苦吟原韵 其六十二 尘灰
作者：王龙光
朝代：清
体裁：七言绝句

三年怨恨积生尘，说与谁行整顿新。污垢宁教都扫尽，不将清白让他人。
和百苦吟原韵 其六十五 觅火
作者：王龙光
朝代：清
体裁：七言绝句

冒突冲烟海国城，半天劫火怪秦坑。何人为设伊蒲供，重热炉灰煨蕨羹。
和百苦吟原韵 其六十八 食淡
作者：王龙光
朝代：清
体裁：七言绝句

年来气味淡相寻，苦菜酸齑亦费金。连月并教盐食断，嚼然何意作长吟。
和百苦吟原韵 其六十六 摘菜
作者：王龙光
朝代：清
体裁：七言绝句

菜株剔净草连泥，叶叶根根酿作齑。为想遗黎多此色，焉能一一手中提。
和百苦吟原韵 其六十四 乞水
作者：王龙光
朝代：清
体裁：七言绝句

贫来一勺不成烹，坐向炉头作叹声。掬得半瓢犹德色，文园到此更伤情。
和百苦吟原韵 其十 昧旦
作者：王龙光
朝代：清
体裁：七言绝句

中宵无寐枕空安，辗转单衾归梦难。唱彻鸡声天欲曙，晓星落落望更残。
和百苦吟原韵 其十一 瞭灯
作者：王龙光
朝代：清
体裁：七言绝句

明灭寒檠影半黄，五更馀燄照颓墙。独嗟短夜无归梦，拭尽啼痕天未光。
和百苦吟原韵 其十七 垢面
作者：王龙光
朝代：清
体裁：七言绝句

消尽仪容老未还，愁尘万斛障颓颜。凭教洗出来时面，笑破清光天地间。
和百苦吟原韵 其十三 湿地
作者：王龙光
朝代：清
体裁：七言绝句

宾主尘蒙骤断魂，满腔悲愤土泥温。谁云正气堪埋灭，彻夜雷霆天意存。
和百苦吟原韵 其十九 絷足
作者：王龙光
朝代：清
体裁：七言绝句

踏尽冰霜历岁寒，邯郸学步路偏难。名驹一息堪千里，束缚今同凡马看。
和百苦吟原韵 其十二 屋漏
作者：王龙光
朝代：清
体裁：七言绝句

沈沈秋夜雨长悬，湿尽衣单和泪穿。暗室鉴临形影对，尽教点滴到床边。
和百苦吟原韵 其十五 旱澡
作者：王龙光
朝代：清
体裁：七言绝句

杯盂贮水即为盆，尘垢粗除色便浑。惟有成汤解此意，须教日日洗心魂。
和百苦吟原韵 其十八 挛手
作者：王龙光
朝代：清
体裁：七言绝句

搦管挥戈事事工，鞭云指日笑谈中。直教握定擎天手，暂作旁观两袖笼。